Beri Anak Makan Buah Oren Sekali Empulur Putih, Ini Cara Betul Nak Pilih..

Anak-anak jika daripada kecil didedahkan dengan pelbagai jenis buah-buahan pastinya mereka akan terbiasa dengan rasa dan bentuk buah-buah tersebut. Tambahan pula, jika buah tersebut mempunyai banyak air, lagi puas mereka hendak terus makan. Oleh sebab itu, ibu bapa perlu bijak dalam memilih buah-buahan yang bersesuaian dengan citarasa dan umur anak-anak. Hal ini bagi mengelakkan mereka tercekik ketika makan.
Buah oren adalah antara buah kegemaran si manja. Ibu bapa di luar sana boleh mula mendedahkan anak-anak dengan buah oren kerana mengandungi pelbagai khasiat yang baik untuk si manja.

Baca juga: Sebiji Buah Naga Rupanya Bekalkan 4 Jenis Khasiat Untuk Anak, Jadikan ‘Favourite’ Mereka!
MAKAN BUAH OREN SEKALI DENGAN EMPULUR PUTIH

Ajar anak makan oren sekali dengan empulur putih. Dalam buah oren, ada kandungan limonoids. Limonoids Ini bertindak sebagai antivirus, antifungus dan antibakteria. Kalau makan oren, bahagian empulur ramai anak-anak kita tak nak makan kan. Tapi yang itulah paling tinggi kandungan limonoids.

Sebab tu kalau anak tak sihat, wajib jadikan buah oren kawan baik anak. Ada juga kandungan hesperidin. Sama-sama akan bekerja dengan vitamin C dalam buah oren, untuk jaga jantung, lawan sel kanser dan juga jangkitan kuman.

Bagi anak makan buah oren sebagai buah adalah lebih baik dari jus buah oren. Kalau nak bagi anak minum jus oren, minum sekali dengan empulur dan serat-seratnya, tak perlu tapis. Barulah anak dapat khasiat yang maksima nanti.
PETUA MEMILIH BUAH OREN MANIS
1.Lubang di atas kepala

Pastikan buah oren tersebut mempunyai lubang di atas kepalanya, seperti yang ditunjukkan di dalam gambar. Kiranya spesies buah oren berlubang ini manis.
2. Tidak mempunyai lubang

Sekiranya buah oren tersebut tidak mempunyai lubang seperti di dalam gambar, maknanya masam. Makan pun sambil pejam-pejam mata. Buah oren seperti ini sesuai jika dibuat jus oren. Kesimpulannya, buah oren yang tidak berlubang ini selalunya masam.
Sumber: Facebook Mazliana Mazlan, rasa


Beri Bantuan Pernafasan ‘On The Spot’, Tindakan Pantas Pelajar Perubatan Dipuji Netizen

Membantu antara satu sama lain sudah semestinya menjadi amalan yang mulia. Begitu juga berkaitan dengan kisah yang dikongsikan di laman Facebook ini, dimana tular gambar seorang wanita berbangsa Cina sedang memberikan bantuan CPR kepada seorang lelaki.
Dilaporkan bahawa lelaki tersebut pengsan secara tiba-tiba dan tindakan pantas wanita ini memberikan bantuan pernafasan mendapat pujian orang ramai.

BERI BANTUAN PERNAFASAN (CPR) DENGAN PANTAS

Menurut laporan Mothership Singapore, wanita tersebut yang merupakan pelajar perubatan berada di sebuah restoran di Negeri Sembilan apabila seorang lelaki terus pengsan. Berdasarkan pemeriksaan, lelaki tersebut dipercayai mengalami serangan jantung.

Apa yang membanggakan rakyat Malaysia adalah, tindakan pantas dari wanita tersebut yang melakukan bantuan pernafasan secara Cardiopulmunory Resuscitation atau dikenali sebagai CPR, sehingga ambulans sampai.

Walaubagaimanapun, lelaki yang berumur 44 tahun tersebut tidak dapat diselamatkan. Namun, tindakan ‘hero’ wanita ini mendapat pujian orang ramai kerana bertindak dengan cepat tanpa mengira orang tersebut dikenali atau tidak.

刚才1小时前发生在益美花园一茶室，有一茶客心脏病发刚好有一位读医学的少女在用餐，该少女见到马上出手施救，直得给予该少女一个赞。#请给予女孩一个赞#请赞主页#以爱会友#MeetFriendsByLove
Posted by 以爱会友 Meet Friends By Love on Saturday, 12 September 2020

“Just 1 hours ago in a tea room in Yimei Garden, a tea guest had a heart attack and a medical girl was eating. When she saw it, she immediately gave her rescue, she was able to give the girl a praise.”
Sumber: Meet Friends By Love


Beri Hadiah Tak Senonoh Kepada Pengantin Hukumnya Haram & Berdosa

Sebelum ini, tular video berdurasi dua minit 15 saat di TikTok memaparkan situasi di majlis perkahwinan di sebuah negeri di mana rakan pengantin memberikan hadiah tidak senonoh kepada pengantin.
Menurut pendakwah, Prof Madya Datuk Dr Mohd Izhar Ariff Mohd Kashim, hukumnya haram dan berdosa kerana menjatuhkan aib suami isteri, keluarga pengantin dan tetamu yang hadir.

Baca juga: Panduan Lengkap Proses Perkahwinan Dari A-Z Sampai Dapat Kad Nikah
BERIAN HADIAH TAK SENONOH HUKUMNYA HARAM & BERDOSA

Jelas beliau, amalam itu sepatutnya dihentikan kerana Nabi Muhammad SAW sendiri sangat memuliakan majlis perkahwinan.

“Nabi Muhammad cukup suka beri hadiah kepada orang, lebih-lebih lagi mereka yang melangsungkan perkahwinan untuk menggembirakan hati tuan rumah.
“Malah ada riwayat Rasulullah menyuruh para sahabat yang dijemput ke majlis perkahwinan yang sedang berpuasa sunat untuk berbuka puasa, sampai begitu sekali Rasulullah memuliakan pengantin dan keluarga.
“Disebabkan itu, Islam menyarankan kita menghormati pengantin, keluarga pengantin serta majlis yang diraikan,” katanya ketika dihubungi oleh Harian Metro.

Mohd Izhar berpendapat selain menghadiri perkahwinan, amalan memberi hadiah untuk menggembirakan hati pengantin baru dan meraikan hari bersejarah mereka sudah menjadi satu kebiasaan.
“Hadiah berkenaan mestilah bersifat memuliakan perkahwinan, bukan menghina dan menjatuhkan maruah pengantin, hukumnya adalah makruh jika perkara itu tidak menjatuhkan aib mana-mana pihak.
“Contohnya beri hadiah tidak sepatutnya dalam bentuk tertutup, hanya pasangan pengantin saja yang tahu, hukumnya makruh.
“Bagaimanapun ia akan menjadi berdosa dan haram kalau perbuatan seperti itu dilakukan di khalayak ramai sehingga menjatuhkan aib suami isteri, keluarga dan majlis perkahwinan itu sendiri,” ujarnya.

Anak muda sekarang dinasihati agar lebih berhati-hati kerana Rasulullah menjelaskan, Allah SWT sangat suka kepada orang yang menutup keaiban.
“Saya nasihatkan anak-anak muda supaya menjaga adab ketika menghadiri majlis perkahwinan, beri hadiah dan berseloroh.
“Saya khuatir perkara ini menjadi amalan tidak baik kepada anak muda, lebih-lebih lagi ia dipertonton secara meluas dalam media sosial yang terang-terangan memaparkan wajah pengantin,” katanya.
Perkongsian video itu sudah tentunya meraih perhatian orang ramai dan rata-rata netizen terkejut dengan tindakan rakan pengantin terbabit yang memberikan hadiah tidak sepatutnya.
Sumber: Harian Metro


Jom “Beraya” Dengan 3 Artis Di Rumah Anda & Menang Hadiah Wang Tunai Terkumpul Bernilai RM10,000!

Walaupun raya tahun ini sedikit berbeza dari tahun-tahun sebelum, namun tiada apa yang boleh menghalang kita daripada meraikan dan merasai kemeriahan perayaan Aidilfitri selepas sebulan menjalani ibadah puasa.
Jom meriahkan sambutan Hari Raya dan ceriakan rumah anda dengan aktiviti istimewa dibawakan oleh Susu Goodday pada tahun ini. Siap boleh menang duit raya!

Raya bersama Andi, Elfira & Mark di rumah anda

Justeru, tahun ini Susu Goodday mahu anda rasai Aidilfitri yang sebenar dengan Selamat Seleb-raya oleh Susu Goodday bagi menceriakan anda yang berada di rumah, tak boleh bergerak dan menziarah kawan serta saudara.

Susu Goodday bekerjasama dengan 3 selebriti popular iaitu Elfira Loy, Mark Adam dan Andi Bernadee untuk ‘melawat’ dan menceriakan setiap rumah rakyat Malaysia raya kali ini dengan bersama anda secara virtual dan lebih selamat.
Selamat Seleb-raya oleh Susu Goodday juga merupakan pengalaman artis virtual berasaskan WebAR yang pertama

Anda boleh jalan-jalan dengan selebriti pilihan, ambil gambar dan mereka siap boleh nyanyi serta ucap ‘Selamat Hari Raya’ daripada smartphone. Malah, anda tak perlu download apa-apa aplikasi, cuma pergi laman Facebook Goodday Milk Malaysia dan klik link yang diberikan untuk akses fungsi webAR.
Bukan itu saja, make sure anda ikuti update terkini mereka di laman Facebook Goodday Milk Malaysia untuk peluang memenangi hadiah wang tunai minggu depan!
Ambil gambar je, dapat peluang rebut wang tunai RM500

Raya kali ini, anda berpeluang menang hadiah wang tunai RM500 (setiap pemenang) kalau anda ambil gambar dengan karakter AR sama ada Andi Bernadee, Elfira Loy atau Mark Adam tau! Caranya…

Lancarkan webAR Selamat Seleb-raya oleh Susu Goodday dan ambil gambar paling kreatif bersama karakter AR.
Upload gambar atau video bersama karakter AR tadi di akaun Facebook atau Instagram anda berserta hashtag #GooddaySelamatSelebraya #GooddayARtist #SusuGoodday #GooddayMilk dan tag @gooddaymilkmy di Instagram Feed dan Goodday Milk Malaysia di Facebook Wall.

Susu Goodday akan umumkan 5 pemenang bertuah setiap minggu selama 4 minggu peraduan itu berlangsung dan di laman Facebook Goodday Milk Malaysia.
Peraduan bermula pada 25 Mei sehingga 21 Jun 2020. Jadi, tunggu apa lagi? Dah ready nak beraya bersama Andi, Elfira dan Mark? Klik SINI untuk mengakses laman webAR.

*Tertakluk kepada terma dan syarat
*Tidak sesuai untuk desktop
*Pastikan anda gunakan smartphone untuk akses laman webAR okay!


Beri Keledek Seawal Usia 6 Bulan, Kaya Sumber Karbohidrat Yang Baik Untuk Anak

Ibu bapa pastinya ingin melakukan sehabis baik untuk anak-anak mereka. Salah satunya adalah cara ibu bapa menjaga pemakanan anak-anak dalam memastikan mereka mendapat makanan yang berkhasiat. Salam perkenalan akan pemakanan yang baharu perlu didedahkan kepada anak-anak ketika mereka kecil agak mereka terbiasa dengan rasa dan rupanya.
Haaa, ibu bapa pasti suka akan rasa keledek bukan? Tapi tak tahu keledek ini boleh membekalkan pada apa tubuh badan kita? Jangan lepaskan peluang selepas baca kandungan keledek ini tau. Keledek juga mengandungi banyak sumber korbohidrat yang tersendiri.

Baca juga: Kenalkan Anak-Anak Dengan Rupa & Rasa Avokado, Rupanya Banyak Mengandungi Vitamin & Mineral
KELEDEK MEMBEKALKAN SUMBER KARBOHIDRAT

Kenalkan keledek seawal usia anak 6 bulan. Sumber karbohidrat yang baik untuk anak. Tinggi dengan nutrisi, dan jadi pilihan lebih baik dari ubi kentang bila anak tak sihat.

Ada 8 sebab kenapa kita kena jadikan keledek antara makanan favourite anak:
1. Keledek tinggi dengan vitamin A. Tak ketinggalan vitamin C dan vitamin B.
2. Keledek ada kandungan mineral manganese, copper dan potasium. Penting untuk tulang, sel darah dan otot anak.
3. Keledek ada sumber fiber yang bagus untuk usus.
4. Keledek bagus sangat untuk mata. Antara sumber makanan yang paling banyak dengan beta carotene, penting untuk mata.
5. Keledek bagus untuk otak jugak tau. Carotenoid dan antocyanin dalam keledek penting untuk fokus anak dan cepat ingat apa yang diajar.
6. Antioksida yang tinggi dalam keledek, dapat bantu kurangkan radikal bebas yang terbentuk dari persekitaran yang kurang sihat.
7. Keledek bagus untuk kulit dan rambut anak. Vitamin C bantu hasilkan kolagen dari keledek, makin cantik kulit anak eczema korang kalau makan keledek selalu.
8. Keledek tingkatkan imuniti badan anak. Makin kurang batuk selsema, makin cepat baik kalau ada demam.

Macam-macam kan boleh buat dengan keledek. Bakar, rebus, kukus, makan begitu saja atau cicah dengan kelapa parut pun sedap. Potong macam bentuk fries kemudian goreng atau bakar pun boleh.
Masuk dalam nugget anak pun senang, terus jadi nugget padat nutrisi kan. Mesti kena ada keledek kat rumah untuk makan seisi keluarga. Kita cuba sama-sama tau, pelbagaikan real food kat rumah, supaya anak tak mencari lagi ultra processed food. InsyaAllah. Semoga bermanfaat.
Sumber: Facebook Mazliana Mazlan


Pahala Lebih Banyak Jika Bagi Orang Berpuasa Makan Juadah Yang Mengenyangkan, Betul Ke?

Seperti yang ramai ketahui, dalam bulan Ramadan yang mulia ini semua umat Islam di seluruh dunia berkejar-kejar untuk melakukan amal ibadat kerana pahala digandakan. Ganjaran pahala yang dinanti-nantikan oleh orang ramai juga adalah dengan beri makan orang berpuasa ketika waktu berbuka. Walaupun hanya dengan sebiji kurma, pahala yang diperoleh ternyata sangat besar!
Namun, ada juga yang tertanya-tanya adakah ada perbezaan pahala antara memberi makanan berbuka puasa dengan hanya sebiji kurma dan memberi makanan berat yang mengenyangkan semasa berbuka. Ada pahala lebih ke? Ini jawapan dari Pejabat Mufti Wilayah Persekutuan.

PAHALA BERI MAKAN ORANG BERPUASA, BELANJA KAWAN MAKAN

Selain hanya berpuasa, Rasulullah menggalakkan para sahabat memberi makan orang berbuka puasa. Sabda Baginda:

“Barangsiapa yang memberi makan orang berbuka puasa, dia akan mendapat pahala seperti pahala orang yang berbuka, tidak kurang sedikit pun dari pahala mereka.”

Sa’d ibn Ubadah bijak mengambil peluang ini. Beliau pernah menjamu Baginda Nabi berbuka sehingga Baginda sendiri mendoakan beliau. Menurut Ibn Rajab, sebab itulah beberapa orang salafusoleh sangat menitikberatkan perkara ini. Abdullah ibn Umar dikatakan tidak berbuka melainkan bersama dengan anak yatim dan fakir miskin. Amalan yang sama dilakukan oleh Daud al-Ta’i, Malik ibn Dinar dan Ahmad ibn Hanbal.
Ambil kesempatan dalam bulan Ramadan ini menjamu sahabat, jiran, anak yatim, pelajar tahfiz atau sesiapa pun. Ramadan menyediakan kita ruang dan peluang yang luas untuk meraih pahala yang tidak boleh dijangka.
Namun begitu, ada juga dalam kalangan orang ramai yang tertanya-tanya siapakah yang akan dihitung pahalanya apabila memberi makan untuk orang berpuasa. Adakah orang yang menyumbang kurma sebagai pembuka selera atau orang yang memberi juadah berat yang mendapat pahala?
Soalan:
Assalamu’alaikum S.S Mufti, saya selalu tertanya-tanya siapakah yang mendapat pahala memberi makan kepada golongan yang berbuka puasa. Adakah mereka yang memberikan sumbangan kurma atau mereka yang menyumbang untuk juadah berat yang mendapat pahala tersebut kerana kadangkala orang ramai berbuka dengan kurma terlebih dahulu ?
Kata Imam Izzuddin Al Izz bin Abd al-Salam dalam menjelaskan fadhilat memberi makan kepada orang yang berpuasa:
‘’Sesiapa yang memberi makan kepada 36 orang yang berpuasa dalam sepanjang tahun, maka dia akan mendapat pahala berpuasa selama setahun’’. Rujuk Maqasid al-Saum, Izz Abd al-Salam (Hlm. 18).”
Ini kerana, setiap kebaikan yang dilakukan oleh seseorang itu akan mendapat 10 ganjaran pahala seperti yang disebutkan dalam firman Allah S.W.T:
مَن جَاءَ بِالْحَسَنَةِ فَلَهُ عَشْرُ أَمْثَالِهَا
Maksudnya: Sesiapa yang melakukan suatu kebaikan maka baginya sepuluh ganjaran pahala- Surah Al-An’aam (160)
ORANG BAGI MAKANAN BERBUKA YANG MENGENYANGKAN DAPAT PAHALA LEBIH?

Justeru apabila seseorang itu memberi makan kepada 36 orang yang berpuasa maka dia akan mendapat ganjaran puasa sebanyak 36 kali. Kemudian pahala tersebut digandakan kepada 10 kali bagi setiap satu maka keseluruhannya dia akan mendapat 360 ganjaran dan ia merupakan jumlah hari dalam setahun mengikut kalendar hijrah.
Berbalik kepada persoalan yang dikemukakan, kami menyatakan bahawa para ulama berbeza pendapat berkenaan kadar manakah yang dikira sebagai memberi makan berbuka kepada golongan yang berpuasa ? Adakah pahala memberi makan itu terhasil dengan memberi sekalipun sebiji kurma atau sebekas air atau memberi makanan-makanan yang menghasilkan kekenyangan kepada golongan yang berbuka puasa ?
Kata Imam Ibn Muflih ketika mensyarahkan hadis kelebihan memberi makan kepada orang yang berbuka puasa di atas:
‘’Yang zahir dari pendapat para ulama adalah apa sahaja makanan sebagaimana zahir khabar (hadis) tersebut. Manakala pahala yang lebih besar sekiranya makanan tersebut memberi kekenyangan kepada orang yang berbuka’’. Rujuk Al-Furu’, Ibn Muflih (3/73).
Oleh yang demikian seseorang itu sekiranya dia memberikan makanan kepada orang yang berbuka puasa sama ada dengan sebiji tamar, segelas air, dan sebagainya maka sudah terhasil baginya pahala memberi makan kepada orang yang berbuka sebagaimana zahir hadis.

Pandangan yang paling tepat adalah sesiapa sahaja yang memberi makan kepada orang berbuka puasa dengan apa sahaja makanan maka dia telah mendapat ganjaran pahala memberi makan kepada orang yang berpuasa. Ini tanpa mengambil kira makanan tersebut adalah kurma, bubur, secawan air, ataupun makanan berat sekalipun.
Meskipun begitu, memberi atau menyediakan juadah berbuka puasa yang memberi kekenyangan adalah lebih afdhal dan lebih besar pahala yang diperoleh.terhasil pahala kepada mereka yang memberi makan kepada orang berbuka, tanpa mengambil kira ia di makan terdahulu atau terkemudian selama masih dalam tempoh berbuka puasa.
Sumber: Muftiwp, Twitter @myhadithtime


Beri Perhatian Bila Anak Buat Kebaikan, Baru Sikap Positif Makin Bertambah!

Siapa yang tak rasa penat bila kelakuan anak selalu menangis atau bergaduh saja. Rupanya mereka bertindak sedemikian kerana ‘laparkan perhatian’ dari ibu bapa.
Mana tidaknya, bila anak sedang berkelakuan baik jarang diberikan perhatian tetapi bila anak-anak bergaduh barulah ibu bapa ‘berlari’ beri perhatian yang lebih. Betul tak? Justeru itu, mari baca perkongsian dari Puan Wawa Shauqi berkenaan bagaimana untuk menguruskan isu ini.

Baca juga: Kaedah Betul ‘Defrost’ Bahan Basah Beku Untuk Elak Anak Keracunan
KELAKUAN BAIK ATAU BURUK ANAK BERTAMBAH DISEBABKAN…
Sekadar gambar hiasan.

Saya tertonton satu video dari seorang doktor kanak-kanak di IG.

Katanya, “Children’s behavior increase, when we pay attention to it.” Maknanya, kalau nak anak berperangai elok, bagi perhatian time dia berperangai elok tu.
Kalau kita bagi perhatian dekat anak waktu anak menangis dan marah-marah, tingkah laku tu la yang akan bertambah. Situasi ni pun, saya biasa nampak kat anak saya sendiri.
KELAKUAN BAIK/BURUK ANAK BERTAMBAH BERDASARKAN PERHATIAN TINGGI DIBERI IBU BAPA
Gambar hiasan: TheAsianParent.
Bila anak tenang, main sama-sama dengan gembira, saya pun tenang je. Tak kacau, tak tegur, tak pandang. Tiba-tiba bila mereka bergaduh, waktu tu la saya dari tingkat atas terus turun tangga nak tengok apa yang berlaku.
Silap besar sangat buat macam ni sebab anak ni memang ada sifat ‘laparkan perhatian’. Tak dapat perhatian, maka tak rasa fulfilled emotional cup mereka.
Walaupun perhatian yang kita bagi tu adalah dengan hukum dan marah. Tapi bagi anak, demi perhatian, marah tu pun dah cukup.
Sebaliknya, kalau kita bagi perhatian waktu anak tu berbuat baik, tunjuk rajin, main elok-elok sesama adik beradik, perangai itu jugalah yang akan bertambah.
BANYAKKAN BERI PERHATIAN KETIKA ANAK BUAT KEBAIKAN
Gambar hiasan: Shutterstock.
Waktu anak sharing tu la kita tegur,
“Mama nampak abang share toys kesayangan abang dekat adik. Bangga mama tengok.”
Waktu mereka mesra bermain tulah kita puji,
“Bahagianya ayah tengok korang main berdua happy-happy macam ni.”
Waktu anak angkat pinggan ke dapur tu la kita bagi penghargaan,
“Alhamdulillah, thank you abang dah settlekan satu tugas rumah. Kurang dah beban mama. I would appreciate if you wash your dishes too.”
PILIH NAK LIHAT KELAKUAN MANA YANG MENINGKAT, SIKAP BAIK ATAU BURUK?
So parents, which do you choose to increase? Bad behavior or good behavior.
Kalau pilih ‘good behavior, maka usahalah cari kebaikan yang anak dah buat. Bila nampak, terus bagi perhatian dan kata-kata yang baik.
Sumber: Facebook Wawa Shauqi


Berikan Ciuman Kepada Tiga Golongan Tersayang Ini Supaya Anda Boleh ‘Kumpul’ Pahala!

“Dah tua ni buat apa nak cium cium lagi, malu dekat orang”
Amat jarang dalam kalangan masyarakat kita yang mempraktikkan ciuman sebagai pengerat kasih sayang. Kalau kita tengok budaya masyarakat Barat, ciuman itu boleh dikatakan amalan bagi mereka untuk menguatkan kasih sayang. Ciuman yang dimaksudkan disini adalah ciuman yang berkaitan anak-anak, keluarga dan pasangan yang sudah berkahwin. Rupa-rupanya, dengan menghadiahkan ciuman kepada orang yang tersayang, boleh dapat pahala tau!

Cium Anak Dapat Pahala, Cium Suami Gugur Dosa, Cium Isteri Dapat Bahagia Selamanya
i) Fadhilat Cium Anak
siraplimau.com
Ciumlah anakmu kerana pahala setiap ciuman itu dibalas dengan satu darjat syurga. Nisbah antara dua darjat ialah 500 darjat. Syurga itu ialah sebuah kg kesenangan, tiada masuk ke dalamnya melainkan orang yang menyukai kanak-kanak. Barang siapa keluar ke pekan & membeli barang & kembali ke rumah dengan buah tangan untuk anak-anaknya, nescaya mendapat rahmat daripada Allah & tidak diseksa di akhirat kelak.

Tahukah anda jika dibiasakan mencium anak sendiri, sifat mendera atau membantai serta memukul anak boleh dihindarkan?Dengan wujudnya sifat suka mencium anak, hormon & bau anak kita itu akan sebati ke dalam otak kita sekaligus mesej yang mengatakan “aku sayng anak aku” akan tersemat terus ke dlm jiwa.

ii) Fadhilat Cium suami
www.floweraura.com
Bila isteri salam & cium tangan suami, maka gugurlah dosa-dosa kecil si isteri. Restu seorang suami tu penting dalam rumahtangga. Lagipun isteri juga akan dapat pahala. Suami pun mendapat pahala juga kalau dikucup dahi isteri. Satu lagi perkara yang ramai isteri tidak sedar ialah tabiat tidur berbantalkan lengan suami. Hanya sedikit sahaja isteri yang tahu bahawa tidur berbantalkan lengan suami & dalam dakapan suami, boleh membuatkan hati suaminya luluh.
iii) Fadilat mencium isteri
loveandlifetoolbox.com
Mencium isteri juga merupakan ibadah. Islam memandang tindakan tersebut sebagai satu perkara yang baik, bahkan dapat memberikan pahala kepada suami. Isteri pasti akan gembira apabila mereka selalu dicium oleh suami mereka. Hati yang gundah, bisa menjadi bahagia. Gelap kesedihan, bisa menjadi cerah dengan keriangan. Dilihat kepada Nabi, siri tauladan ini menjadi amalan harian Nabi SAW di kala bersama isteri.
*Kesimpulannya, seeloknya amalkanlah budaya mencium ini ketika baru berkahwin / mendirikan rumahtangga. Kerana jika tidak diamalkan sekarang, agak kekok pula bila dah beranak-pinak nanti. Rugilah mereka yg sudah berkahwin tetapi malu utk mencium anak dan pasangan mereka sendiri.. JANGAN BERCIUM DITEMPAT AWAM PULA YE!
Sumber : Info Ibu Hamil, Ustaz Sayuthi


Berita Baik Buat Pencinta Teh, Nikmati Tealive Kini Dengan Hanya RM1! Ini Caranya

Korang dekat sini mesti ramai yang suka minum Tealive kan? Tealive memang tak asing lagi dekat Malaysia ini, memiliki lebih daripada 160 cawangan Tealive sering menjadi pilihan orang ramai untuk menikmati minuman teh yang beraneka pilihan dan sedap!
Untuk pengetahuan korang , Tealive bakal mengadakan satu promosi hebat yang bakal menggembirakan semua peminat teh di luar sana. Korang mesti teruja! Nak tahu kenapa? Sebab mulai 1 April korang boleh beli minuman Tealive dengan cuma RM1 sahaja!

Berikut kami kongsikan cara mudah untuk mendapatkan promosi Tealive ni.

1) KEMPEN TEALIVE BERMULA 1 APRIL NI..

Kempen ini berlangsung sepanjang bulan April bermula 1-30 April dengan 2 promosi yang berbeza iaitu tawaran RM1 pada 1 April dan beli 1 percuma 1 pada 2-30 April. Kempen promosi ini hanya sah di Kuala Lumpur, Selangor, Penang dan Johor sahaja.

Caranya cukup mudah. Apa yang korang perlu lakukan ialah tangkap gambar kereta Moola yang tertera No 1 yang dihiasi dengan iklan Tealive dan pergi ke mana-mana cawangan Tealive. Tunjuk gambar yang diambil tadi bagi melayakkan korang mendapatkan tawaran RM1 ini.

Manakala untuk hari-hari yang berikutnya bersepadan dengan tarikh dalam bulan April korang perlu menangkap gambar kereta Moola yang tertera No 2-30 untuk  membolehkan korang untuk mendapatkan promosi Tealive beli 1 percuma 1.
2) APA YANG MEMBUATKAN PROMOSI INI LEBIH MENYERONOKKAN..

Promosi Tealive ini cukup menyeronokkan kerana korang boleh mengambil gambar mana-mana kereta Moola yang tertera nombor dan menyimpannya sehingga hari yang sesuai untuk mendapatkan tawaran tersebut.

Sebagai contoh, orang ramai boleh mengambil gambar, katakanlah kereta No. 5 dan selepas itu tunggu sehingga 5 April untuk menuntut minuman beli 1 percuma 1. Atau, kereta No. 1 dan kereta No. 8 boleh membuat tuntutan pada 18 April dengan menunjukkan kedua-dua gambar tersebut.

Malah, promosi ini membolehkan anda untuk menghantar gambar kepada keluarga serta rakan-rakan untuk menyebarkan berita gembira ini serta mendapatkan promosi minuman Tealive tersebut.
3) TEALIVE DAN MOOLA BERGANDING BAHU MENJAYAKAN PROMOSI INI..

Untuk kempen ini, terdapat 50 kereta telah Moola dengan sticker Tealive telah pun berada di jalan raya sekarang – 30 di Lembah Klang dan 11 setiap satu di Pulau Pinang dan Johor Baru.
Tealive telah bekerjasama dengan pengiklanan Moola untuk menggabungkan pengiklanan tradisional dengan pengiklanan digital untuk menghebahkan promosi yang sedang dijalankan oleh Tealive.

Korang nak tahu, Moola mengendalikan hiasan ke atas kereta, pemilihan pemandu dan pengoptimuman laluan manakala ‘pakar‘ teh Tealive bersedia untuk memenuhi pesanan dari orang ramai.
4) PENCINTA TEH DI LUAR SANA APA TUNGGU LAGI..

Kepada mereka yang sukakan Tealive, anda hanya perlu lakukan beberapa langkah mudah itu sahaja untuk beli dengan harga promosi. Bukan selalu anda dapat beli minuman Tealive dengan harga promosi murah lain macam ni!

Oleh itu, jangan lupa untuk ke cawangan terdekat Tealive dan ikuti cara-cara untuk mendapatkan promosi terhad daripada Tealive dalam tempoh masa 1 – 30 April 2017!
Untuk maklumat tentang menu Tealive dan lain-lain pertanyaan, anda boleh terus layari laman sesawang Tealive, Instagram, dan Facebook Tealive.


Koronavirus: Kemasukan Pelawat China Digantung, Individu Sebar Berita Palsu Dikenalpasti

Kerajaan telah mengambil keputusan untuk menggantung sementara semua kemudahan imigresen iaitu eNTRY, Visa on Arrival, e-visa dan visa manual kepada rakyat negara China dari Bandar Wuhan dan Wilayah Hubei di kelilingnya berkuatkuasa serta merta.
Kerajaan juga ingin mengingatkan kepada semua pihak agar tidak menyebarkan maklumat yang tidak sah atau palsu berkenaan novel koronavirus ini yang boleh menyebabkan ketidaktenteraman kepada masyarakat umum.

Sementara itu, tindakan tegas akan dikenakan kepada mana-mana pihak tidak bertanggungjawab menyebarkan kandungan, khabar angin atau berita palsu mengenai penularan 2019 Novel Koronavirus (2019-nCoV).

Penyebaran Berita Palsu Koronavirus, PDRM & SKMM Keluarkan Amaran
Amaran itu dikeluarkan oleh Polis Diraja Malaysia (PDRM) serta Suruhanjaya Komunikasi dan Multimedia Malaysia (MCMC) yang menyatakan perbuatan itu boleh menimbulkan kekecohan dan kemudaratan kepada kestabilan negara.
“PDRM dan MCMC mengambil serius akan perbuatan ini dan tidak akan bertoleransi terhadap mana-mana pihak yang menyebarkan berita palsu sehingga menyebabkan ketakutan, panik atau kegusaran kepada orang awam,” menurut PDRM dan MCMC dalam satu kenyataan bersama hari ini.

4 Individu Dikenalpasti Bagi Membantu Siasatan
Dalam pada itu, PDRM dan MCMC telah mengenalpasti empat individu bagi membantu siasatan penyebaran berita palsu berkaitan dengan Koronavirus.
Pemantauan dua pihak itu juga mendapati media sosial dan pesanan dalam talian telah menjadi satu platform utama bagi penularan berita palsu mengenai Koronavirus.
Menurut kenyataan itu lagi penyebar berita palsu boleh diambil tindakan di bawah Seksyen 505 Kanun Keseksaan yang memperuntukkan hukuman penjara sehingga dua tahun, atau denda atau kedua-duanya.
“Pendakwaan turut boleh dibuat di bawah Seksyen 233 Akta Komunikasi dan Multimedia (AKM) 1998 yang memperuntukkan hukuman denda maksimum RM100,000 atau penjara setahun atau kedua-duanya,” menurut PDRM dan MCMC.

Orang awam juga digesa supaya menyemak terlebih dahulu maklumat atau berita mengenai Koronavirus sebelum mempercayai atau menyebarkannya, terutamanya maklumat yang dikeluarkan oleh pihak selain daripada Kementerian Kesihatan Malaysia (KKM).
“Sila rujuk kepada sumber rasmi KKM (www.moh.gov.my/) atau badan kesihatan antarabangsa (https://www.who.int/) bagi mendapatkan maklumat yang tepat dan sahih mengenai Koronavirus,” menurut kenyataan itu.
— BERNAMA


Berjam-Jam Di Dalam Tandas, Ibubapa Perlu Tahu 5 Sebab Kenapa Anak Selalu Sembelit

“Ibu, adik sakit perut la tapi susah pulak nak buang air besar ni, sakit”
http://lethow.com/

Sembelit dalam kalangan kanak-kanak boleh dikatakan menjadi kebiasaan. Namun, ibubapa pula jangan mengambil remeh tentang perkara ini dan menganggap tiada apa akan berlaku. Untuk pengetahuan anda, kadang-kadang sembelit ini akan menjadikan pembuangan najis yang berdarah dalam kalangan anak-anak. Bahaya tau kalau asyik buang najis berdarah saja kerana dikhuatiri bahagian dubur terluka.
SEMBELIT dan KEBURUKANNYA
Hai semua. Nowadays Mommies akan trauma kan bila tengok anak sembelit. Phewwww. Mau tak trauma. Anak membuang sambil meneran dan nangis teresak-esak. Hibanya hati mommy kan? Kalau boleh nak sakit tu pindah kat kita.

Tahu tak, sembelit tu berpunca dari apa?
www.rd.com

1) Terlalu banyak atau kerap consume karbohidrat contohnya NASI, GANDUM, KENTANG, etc
2) Kurang minum air
3) Kurang atau tiada pengambilan serat dalam diet harian contohnya sayur hijau
4) Susu formula
5) Perut kembung A.K.A angin
http://www.parents.com/
Nampak macam simple je punca sembelit ni kan? Tapi dia punya kesan sangat menakutkan! Jom tengok pulak apa kesan buruk jika sembelit berpanjangan.
KESAN BURUK SEMBELIT BERPANJANGAN
a) Pendarahan dan dubur luka
b-inspiredmama.com
– Ni pernah jadi pada Ain. Allah, masa tu asbab sembelit intro makan labu. kembung perut sampai sembelit dia. Mak is so sedih and risau tau sebab dubur berdarah. Menangis je Ain masa tu. Sampai sekarang mak trauma sikit nak bagi labu kat Ain. Tapi pumpkin powder elok plak dia. Alhamdulillah. Tak sembelit langsung!
b) Jangkitan di pundi kencing
www.homeveda.com
– Najis yang keras akan menekan saluran kencing dan akan menyebabkan gangguang pada pengeluaran air kencing. Ain masa sembelit teruk dulu memang kesian sangat, jarang sangat dia kencing. Rupanya sebab sembelit tu jugak.
c) Penyakit saraf
http://www.momjunction.com/
– Tanda tanda anak ada penyakit saraf atau masalah tulang belakang adalah apabila kerap sembelit. Segera berjumpa pakar ye mommies!
Seram kan sembelit ni? Nasihat Ira, pantau keadaan najis anak kita ye supaya kita dapat ambik tindakan segera untuk mengatasi perkara yang lebih teruk. Sebelum terlupa, ada jugak anak yang sembelit disebabkan keadaan usus yang bermasalah contohnya usus berbelit. Makan semua jaga tau, air cukup semua okay. Tapi kerap sembelit. Bila jumpa pakar, rupanya disahkan usus anak berbelit dan memerlukan pembedahan. Untuk kes macam tu memang tak boleh nak buat apa, memang Allah bagi ujian untuk tengok ketabahan kita. Kan?
Sumber: Noryussyairah binti Yusof


Berjauhan PKP, Si Isteri Terlanjur & Lahirkan Benih Adik Ipar Sendiri…

Tidak dinafikan pasti akan akan pergolakan antara suami isteri apabila sudah berada dalam alam berumahtangga. Tidak kira dari urusan sendiri atau campur tangan orang lain, pasti akan ada sahaja isu seperti apa yang dikongsikan di laman media sosial masa kini.
Namun, percaya atau tidak ada juga masalah rumahtangga yang berlaku kerana hubungan antara ipar duai. Menambahkan masalah lagi apabila ipar duai tinggal di bawah satu bumbung sehingga berlaku perkara yang tidak diingini!

Berjauhan PKP, Isteri Terlanjur & Lahirkan Benih Adik Ipar Sendiri…

Lagi kes Mahkamah Syariah. Bahana ipar duai tinggal sebumbung.

Dapat panggilan seorang suami bertanyakan hukum Li’an di Mahkamah Syariah (suami hendak menafikan anak yang dikandung isteri sebagai darah dagingnya).

Isteri baru sahaja bersalin 12 hari, dan hari ini buat pengakuan ini bukan anak suami, tapi anak adik kandung suami (adik ipar). Si suami minta penjelasan si adik tentang apa yang berlaku, si adik pun mengaku memang kerap lakukan hubungan atas dasar suka sama suka.
Kelahiran pertama cahaya mata mereka, tempoh perkahwinan baru mencapai usia setahun lebih. Sepatutnya dalam tempoh ni masing-masing sedang seronok layan baby.
Kisahnya mereka ipar duai kedua-duanya sudah berumahtangga dan atas persetujuan bersama untuk kurangkan kos sewa rumah, mereka berempat tinggal sebumbung dalam satu rumah dua tingkat di Selangor. Disebabkan PKP, suami lama terkandas di Perak tak boleh rentas negeri. Maka tinggallah isteri dengan ipar dan biras bertiga.
Entah bila dan bagaimana, isteri hari ini mengaku sudah beberapa kali terlanjur dengan adik ipar sendiri semasa ketiadaan suami dan biras. Sehinggalah apabila diketahui dia mengandung, beriya-riya dia minta suami rentas negeri untuk cover line (kehamilan).
SEDAR SIFAT DAN RAUT WAJAH SAMA DENGAN ADIK IPAR
Gambar hiasan.
Apabila anak lahir, isteri sedar sifat dan raut wajah anak memang ikut muka adik ipar. Tak sanggup lagi menipu suami dan menyesal dengan dosa tersebut, dia akhirnya buat pengakuan bahawa anak yang baru lahir bukan benih hasil perkahwinan dengan suami.
Separuh gila si suami, berada di Perak dan dimaklumkan isteri dengan berita ‘malang’ sebegini. Buntu, hendak buat penafian nasab yang tidak pernah sedikitpun dia ragui di samping kesan Li’an itu sendiri terlalu besar ke atas status perkahwinan mereka nanti.
Dia bertanya bagaimana status anak tersebut jika dia setuju tu bukan anak benih dia sendiri? Saya jelaskan Li’an ada tempoh tertentu dan antara pandangan muktabar di sisi mazhab Syafie hendaklah dilakukan ketika anak masih dalam kandungan hingga sejurus sahaja lahir. Kena rujuk Hakim, saya tiada authority. Cuma, ada saya bertanya..
“Tuan yakin atau tidak nak li’ankan anak tersebut?”, Dia sudah menangis di hujung talian.
“Bagi saya tu anak saya, Puan.” 🥲
Aduhai ujian. Sabda Nabi SAW:-
إيَّاكُمْ والدخول على النساءِ فقالَ رجلٌ منَ الأنصار يا رسولَ الله أفرأيتَ الْحَمُو قالَ الْحَمُو الموت
Bermaksud : “Janganlah kamu memasuki tempat para wanita. Maka berkata seorang lelaki dari kaum Ansar: “Wahai Rasulullah, bagaimana pula dengan ipar?”, Baginda berkata: “Ipar adalah kematian.”_ Hadis riwayat Bukhari dan Muslim.
“Kematian” menurut Imam al-Thobari adalah merujuk kepada sesuatu perkara yang buruk dan tidak disukai, yang mana mereka menyamakan sifat itu dengan berdua-duaannya seorang lelaki dengan isteri saudaranya sendiri. (Kitab Fathul Bari)
Wanita, isteri, jagalah maruah dan harga diri sendiri. Kita adalah golongan yang paling ramai mengikut Dajjal. Perbanyakkanlah ilmu agama dan hindari kelalaian. (17:32) Naudzubillah. Mohon jangan tinggalkan komen tidak Syar’ie. Suami beri izin saya kongsi kisah sebagai iktibar. Doakan beliau.
#MahkamahSyariah
#PeguamSyarie
#Lian
Jawapan :
Maaf tak boleh pm sorang² beri jawapan. Perbualan kami panjang, beliau minta pandangan asalnya kerana isteri desak beliau nafikan nasab anak perempuan mereka, saya sekadar beri nasihat menurut kapasiti saya sebagai peguam Syar’ie.
1. Li’an tidak sesuai dalam hal ni kerana isu tempoh kelahiran dan isteri sendiri mengaku anak bukan anak suami mengikut perkiraan.
2. Qazaf (suami tuduh isteri berzina tanpa saksi) juga tidak sesuai kerana isteri sendiri mengaku sudah berzina.
3. DNA tidak mengikat keputusan Mahkamah Syariah atas faktor yang lebih maslahah, namun tidak bermakna Mahkamah tidak ada cara lain. Kaedah kiraan tempoh kehamilan dan qiyafah boleh digunapakai.
4. Pengesahan taraf nasab anak mungkin boleh dilakukan oleh pihak suami dan isteri.
Cukuplah berbalah dan mengutuk. Dari awal penulisan juga sudah saya niatkan sebagai iktibar. Wallahu’alam.
Sumber: Nur Fatihah Azzahra


Berjaya Capai Tontonan 5.4 Juta, Alha Alfa Cosmetics Dimensikan Anugerah Berprestij AJL 37

Anugerah Juara Lagu 37 (AJL 37) yang didimensikan oleh Alha Alfa Cosmetics pada malam 12 Februari lalu berlangsung penuh meriah dengan 5.4 juta capaian tontonan di TV3 dan 1.75 juta capaian di platform digital.
Sementara lebih 8,000 peminat muzik tanah air membanjiri Axiata Arena bagi menyaksikan acara penuh berprestij itu secara langsung demi menyokong barisan selebriti kegemaran mereka pada malam tersebut.

Aina Abdul bergelar juara, Khai Bahar terima Anugerah Khas Penyanyi Pilihan Penaja
Kredit foto: eCentral

Lagu Terus Hidup ciptaan dan nyanyian Aina Abdul diangkat sebagai juara pada malam tersebut sekaligus melayakkan Aina untuk membawa pulang trofi dan wang tunai sebanyak RM100,000.

Lebih manis lagi, Aina juga turut memenangi kategori vokal terbaik dan menerima RM12,000 berserta sebuah trofi.
Kredit foto: eCentral
Sementara tempat kedua diduduki SonaOne & Joe Flizzow menerusi lagu Suatu Malam Di Temasek dan tempat ketiga jatuh kepada Anugerah Terindah nyanyian Alif Satar & The Locos. Masing-masing membawa pulang wang tunai RM50,000 dan RM30,000 bersama trofi.
Persembahan penuh bersemangat Shiha Zikir untuk lagunya Irama ternyata membuahkan hasil apabila berjaya meraih Anugerah Persembahan Terbaik. Beliau menerima wang tunai RM10,000 berserta trofi.
Kredit foto: eCentral
Anugerah Khas Penyanyi Pilihan Penaja pula jatuh kepada Khai Bahar yang menyanyikan lagu Sengsara apabila berjaya mendapat undian tertinggi di aplikasi TikTok. Menerusi kategori ini, Khai berjaya membawa pulang hadiah wang tunai RM12,000.
Alha Alfa bangga dapat sokong industri muzik tanah air

Pengasas Alha Alfa Cosmetics, Datuk Alha Alfa terdahulu berkata kepada OHBULAN! beliau melihat AJL 37 sebagai satu platform yang baik untuk menunjukkan sokongannya terhadap barisan selebriti tanah air.
Beliau juga bangga dapat menjadi sebahagian daripada AJL 37 sekaligus dapat mengetengahkan gabungan tema ‘Dimensi Muzik’ bersama solekan yang baginya telah meninggalkan kesan yang memukau di hati penonton.
Meskipun tak mudah namun kreativiti yang ditunjukkan barisan jurusolek menggunakan produk Alha Alfa Cosmetics ternyata telah menjadikan visual solekan pada malam tersebut lebih menyerlah.
Dapatkan Set Dimensi khas sempena AJL 37

Bersempena dengan AJL 37 yang lalu Alha Alfa Cosmetics telah memperkenalkan Set Dimensi, ia dilengkapi dengan serum kolagen yang mengandungi foundation serta lip booster.
Set ini sesuai untuk anda yang mahu tampil lebih natural tanpa solekan tebal. Apa yang lagi best, ianya juga boleh merawat kulit anda agar kekal sihat dan menawan.
Set Dimensi kini boleh didapati dengan harga RM59.90 sahaja berbanding harga asal RM79.90. Pembelian boleh dibuat melalui TikTok @alhaalfaofficial. atau laman web rasmi mereka di SINI.


Berjaya Turunkan Berat Badan Sebanyak 30kg, Ini Rahsia Anda Boleh Ikut

Mesti ramai yang berhasrat mahu turunkan berat badan demi mendapatkan gayakan hidup sihat. Walau bagaimanapun, pelbagai rintangan serta halangan yang membuatkan semangat mahu diet tidak berterusan dan ‘terbabas.’
Antara sebab berat badan tak berkurang ialah kawan-kawan ajak amakn sedap, teringin air manis dan akhirnya diet pun failed dan tak menjadi.

Baca juga: Resepi Salad Buat Sendiri Di Rumah, Sedap & Puas Hati!
BERJAYA TURUNKAN BERAT BADAN SEBANYAK 30KG, INI RAHSIA ANDA BOLEH IKUT
Bagi anda yang sedang mencari inspirasi, ikuti perkongsian oleh saudari Yusni Ibrahim yang berjaya turunkan berat badan sebanyak 30kg. Wahh, banyak tu kan? Jom kita baca kisah beliau sepenuhnya di bawah ini.

Tinggi – 156cm
Berat – 77.7kg
16/1/21 – 28/8/21 – 7.5 bulan – 50.2kg loss 27.5kg
20/9/21 – 14/1/22 – 4 bulan – 55.1kg naik 4.9kg
15/1/22 – 15/3/22 – 2 bulan – 48.4kg loss 6.7kg

Nak turun bukan senang tapi nak maintain lagi susah. Nak naik kejap je boleh hanyut. Beruntunglah orang yang makan banyak tapi tak naik berat badan tapi saya bukan begitu. Saya pernah turun tetapi tidak mudah untuk maintain selepas menjalani pembedahan.
Kenaikkan berat badan mendadak 5kg dalam masa 4 bulan kerana pergerakan agak terhad dan saya terpaksa fokus proses pemulihan. Setiap orang mempunyai cara yang berbeza untuk diet.
Ada yang mengamalkan diet IF, Atkin, DSSS, diet tanpa nasi malah ada yang mengambil produk kesihatan untuk menurunkan berat badan. Tidak kira apa pun jenis diet yang kita buat, yang penting haruslah diet yang sihat, sesuai dengan badan kita dan mengembirakan.

Jangan putus asa mencari pelan diet atau formula sendiri untuk diet kerana saya juga ambil masa bertahun untuk mencari apa yang sesuai kerana setiap kita mempunyai cara hidup dan fizikal yang berbeza. Semua mengikut keadaan dan tingkat kesihatan masing-masing.
Diet memerlukan hati yang tekad dan displin yang kuat. Sebab itu disarankan mencari pelan diet yang mengembirakan kerana ‘Happy Create Consistency’. Kita akan lebih konsisten menjaga kesihatan sekiranya kita gembira dengan pelan diet yang menyeronokkan.
Jadual makan saya :
Pagi (7-9am) – oat atau sandwich telur dan susu low fat.
Snek (10-11am) – buah / kekacang / timun / tomato
Lunch (12-2pm) – nasi, lauk dan sayur (DSSS)
Snek (3-4pm) – buah / kekacang / timun / tomato
Dinner (6-8pm) – nasi, lauk dan sayur (DSSS)
RANCANG PELAN PEMAKANAN YANG KITA SUKA
Rancang pelan pemakanan yang sihat dan kita suka. Saya beruntung kerana saya mengemari sayur-sayuran. Bagi yang kurang berminat sayuran boleh digantikan dengan buah-buahan. Rancang aktiviti yang kita suka.
Jika suka berjalan, berjalanlah atau berlari, berbasikal atau apa-apa saja yang boleh membuat kita kekal aktif. Sekiranya tiada masa untuk bersenam maka terpaksa lah mengawal pengambilan makanan.

Tips cara saya yang boleh dikongsikan tapi tak semestinya sesuai untuk yang lain.
1. Kalori defisit.
2. DSSS diet (menu banyak saya ambil dalam group ni)
3. 5 kali makan (sarapan,snek,lunch,snek,dinner)
4. Kurangkan gula dan garam (bukan tinggalkan)
5. Bersenam (aktiviti yang kita suka)
6. Jogging (saya kongsikan teknik lari kurang penat di gambar)
7. Treat day atau happy day sekali seminggu
8. Kelilingi dengan kekawan yang positif dan sama matlamat nak diet, support group dan group fb yang beri insiprasi.
9. Berguru atau cari coach sekiranya ada modal. Lebih-lebih lagi untuk tone body supaya kurus dan nampak sihat.
10. Sekiranya ingin bercuti atau balik kampung. Makan je. Tak salah untuk kita take a break. Rugi, nikmatilah percutian dengan sebaiknya tapi harus tau bila nak naik hand break. Makan sehari dua tak kan terus gemuk kan.

Akhir sekali, teruskan perjuangan dan jangan putus asa. Jangan kisah apa org lain kata walaupun ada je yang kata saya nampak tua macam nenek sebab dah turun tapi saya tak kisah sebab saya tau saya makin sihat. Jangan bandingkan diri kita dengan orang lain.
Apa yang saya pegang, saya tak kisah sekiranya orang lain lebih baik dari saya. Saya cuma sedaya upaya pastikan saya lebih baik dari sebelumnya. Me vs me. Cuba kekal sihat, aktif dan gembira. Ikut kemampuan dan sentiasa listen to your body. Harap perkongsian ini dapat memberi manfaat kepada yang lain.
Sumber: Facebook Yusni Ibrahim


Tasha Manshahar Kongsi Tips Sebelum & Selepas Bawa Anak Kecil Bersunat, Lagi Mudah!

“Adik tak nak sunat, adik takut lah!”
“Haih, silap aku tak sunatkan anak aku ni semasa bayi, kan senang”

Apabila anak, khususnya anak lelaki sudah mencapai umur dalam lingkungan 6 tahun ke atas, pada masa inilah ramai dalam kalangan ibubapa yang akan menjalankan prosedur berkhatan. Bila nak pujuk anak supaya bersetuju tu, memang susahlah sebab terbayangkan prosedur berkhatan ini adalah sesuatu yang mengerikan!
Jadi, apa kata anda lakukan prosedur berkhatan ini ketika mereka masih bayi lagi seperti apa yang dilakukan juga oleh selebriti Tasha Manshahar. Beliau juga berkongsikan tips apa yang perlu dilakukan sebelum dan selepas bawa anak pergi bersunat nanti, mudah!

Baca juga: Soalan Lazim Prosedur Berkhatan Ketika Bayi, Doktor Beri Jawapan Dari A-Z Untuk Ibu Bapa

TASHA MANSHAHAR KONGSI TIPS BAWA ANAK MASIH KECIL BERSUNAT, LAGI MUDAH!
Throwback Mateen berkhatan dekat @hospitalislam_azzahrah . Ya, Muammar dulu pun dah khatan masa dalam hari. Sangat mudah penjagaan dia, cepat sembuh, cantik and bersih je dia punya tu. Patutlah sunnah khatankan anak masa bayi ni. Sebaiknya buat masa bayi 7 hari, tapi I tunggu lepas Mateen dah bebas jaundice. Both my sons prolonged jaundice. Jadi lewatlah sikit buatnya.

Mudah khatankan baby masa dalam hari ni sebab baby belum lasak, belum meniarap, belum berguling, dia cuma tidur dan menyusu. Kita pun jaga makan, jadi daripada pemakanan ibu yang baik, asbab susu ibu tu anak sembuh cepat. Pastu kolagen dorg pun banyak lagi, memang cepat je baik luka. Generally doktor kata 10 – 14 hari. Tp Mateen dengan Muammar dua-dua tak sampai pun 2 minggu. Few days je luka dah kering, cuma tunggu ring dia tu tertanggal je.
Baby nangis tak? Of course nangis. Sebelum doktor potong tu, dia bius dulu. Masa tu baby nangis sbb jarum kan. Then masa prosedur tu baby nangis doktor kata bukan sebab sakit, dia dah tak rasa pun sebab dah bius. Tapi baby nangis sebab doktor nurse pegang dia tak bagi bergerak jadi dia tak selesa. Itu je. Balik daripada hospital tu ada la menangis kejap mungkin tak selesa ada benda (ring) dekat situ. Tapi kejap je. Takde meragam, takde demam. Tidur susu semua macam biasa je Alhamdulillah Allah permudahkan urusan berkhatan Muammar & Mateen. I share tips jaga baby yang berkhatan dekat ruangan komen ok.
Okay, Ramadhan ni boleh la Muammar dengan Mateen join jemaah terawih .Mana geng dah sunat tu? Hadirkan diri!
TIPS BAWA ANAK MASIH KECIL BERSUNAT, SEBELUM & SELEPAS

View this post on Instagram

A post shared by @tashamanshahar

Sebelum:
1. Pakaikan baju two-piece, elak pakai romper supaya bila dah selesai khatan bahagian tu tak terhimpit.
2. Bawa extra diaper yg one size bigger drpd saiz biasa baby pakai.
3. Ready mental dan emosi sebab masa baby nangis tu kita memang kesian. Tapi percayalah, cepat je sembuh, dia punya tu jd cantik & bersih je.

Selepas:
1. Be extra careful masa mandikan – lap lembut-lembut – sapu ubat – pakai diaper.
2. Pakaikan diaper one size bigger sepanjang luka belum kering.
3. Pakaikan diaper longgar-longgar je.
4. Kerap salin diaper supaya kawasan luka sentiasa bersih dan tak lembab.
5. I sapu jugak AO Waleet (beli dkt @sigadisjane ) lepas hari ke-3 selang-selang dengan ubat yang doktor bagi.
6. Kalau ada macam bengkak sikit tu normal. I sapu Tasneem Balm (Calm Time). Korg belilah dekat mana-mana agent.
7. Elakkan dukung baby dengan posisi yang menghimpit bahagian luka especially masa first few days.
8. Tunggu ring tanggal sendiri. Jangan masa dia tinggal sikiiit je lagi tu awak gatal tangan nak cabut ya! Tu je kot.
Sumber: Instagram @tashamanshahar


Ibu Kongsi Pengalaman Sebelum, Semasa & Selepas Berkhatan Bayi Lelaki Guna Teknik Laser

“Adik tak nak sunat, adik takut lah!”
“Haih, silap aku tak sunatkan anak aku ni semasa bayi, kan senang”

Apabila anak khususnya anak lelaki sudah mencapai umur dalam lingkungan 6 tahun ke atas, pada masa inilah ramai dalam kalangan ibubapa yang akan menjalankan prosedur berkhatan. Bila nak pujuk anak supaya bersetuju tu, memang susahlah sebab terbayangkan prosedur berkhatan ini adalah sesuatu yang mengerikan! Jadi, ada dalam kalangan ibu bapa yang mengambil keputusan untuk mengkhatankan bayi, walaupun bayi lelaki semenjak dari kecil.
Untuk ibu bapa yang bakal merasai pengalaman ini, jom kita baca perkongsian pengalaman yang dikongsikan oleh ibu dimana dia memilih untuk menggunakan teknik laser, mengkhatankan bayi lelaki.

PENGALAMAN BERKHATAN BAYI LELAKI

Sebenarnya saya teragak-agak nak kongsi ataupun tidak pengalaman ini. Tetapi rasa terpanggil untuk kongsikan juga memandangkan tak banyak artikel pengalaman orang lain di internet yang saya boleh rujuk sebelum ini. Pertama sekali syukur ke hadrat Ilahi, anak saya Yuu baru sahaja selamat berkhatan semasa berumur 2 bulan setengah. Memandangkan semua mak ayah yang ada anak lelaki akan tempuh juga pengalaman berkhatan, disini saya nak kongsikan pengalaman berkhatan bayi lelaki. Sebenarnya plan asal kami nak khatankan Yuu semasa 3-4 bulan, tetapi memandangkan umur 2 bulan Yuu dah mula bergolek dan ada masalah yang menyebabkan perlu sunat segera. Maka, terpaksalah buat secepat mungkin.
Ada banyak teknik untuk berkhatan, tetapi kami memilih teknik laser di Columbia Asia Hospital, Iskandar Puteri. Prosedur dilakukan oleh Dr. Zulkarnain Hasan, Pakar Bedah. Saya kongsikan pengalaman sebelum dan selepas:
SEBELUM BERKHATAN

Dari hari sebelum lagi saya dah berdebar sebenarnya. Almaklumlah anak lelaki pertama, tak ada pengalaman. Saya cuma pastikan Yuu betul-betul cukup tidur sahaja pada hari sebelum sambil mencari pengalaman mak ayah lain. Saya juga sudah sediakan kelengkapan “perang” sebelum keluar rumah, antaranya:
1. Rancang lokasi nak tukar diaper yang lebih selesa dan praktikal di rumah sebab proses menukar diaper pasti ambil masa lebih lama selepas berkhatan untuk proses mencuci dan letak ubat.
2. Selesaikan kerja-kerja rumah yang tertunggak supaya boleh fokus pada pengurusan anak sekurang-kurangnya 2-3 hari pertama. (Basuh cadar, vacuum, mop, basuh baju, bersihkah habuk ataupun apa-apa yang “menyakitkan” mata).
3. Kemas beg anak untuk ke hospital, bawa:
– Spray air (untuk membersihkan anak sebelum proses berkhatan).
– Diaper yang saiz besar sedikit daripada biasa (3 keping).
– Kain bedung yang selesa (digunakan nanti)
– Sepasang baju tambahan (bawa yang jenis baju berbutang bahagian depan).
– “Nursing cover”.
– Puting tiruan (untuk menenangkan anak semasa dan selepas proses berkhatan). *tapi tak berkesan untuk anak saya.
SEMASA BERKHATAN

Sebelum masuk ke bilik rawatan, saya pastikan Yuu betul-betul kenyang dan selesa supaya prosedur berkhatan berjalan lancar nanti. Periksa juga diaper anak betul-betul bersih.
Nak cerita bagaimana doktor melakukan prosedur berkhatan, takut tersalah beri info. Cuma ini proses yang anak saya alami semasa berkhatan,
1. Baju anak perlu dibuka sepenuhnya sebelum proses berkhatan.
2. Jururawat membedung bahagian tangan anak untuk limitkan pergerakan.
3. Bahagian kemaluan akan dibersihkan lagi seterusnya doktor mencucuk ubat bius anak di 2 lokasi. (Anak saya mula menangis kuat semasa ini)
4. Walaupun baru umur 2 bulan setengah, tapi agak kuat anak saya menendang nak minta dilepaskan kaki dan tangannya. Agaknya kalau dah lagi besar mesti lagi mencabar nak limitkan pergerakan anak.
5. Bila anak dah menangis kuat, saya cuba beri puting tiruan tapi tak berjaya. Menyanyi dan bercakap dengan anak pun tak berjaya. Hanya mampu usap-usap sahaja kepala anak.
6. Yang penting mak ayah jangan menangis atau stress, nanti anak pun turut stress dan risau menganggu kerja doktor.
7. Apabila selesai sahaja proses berkhatan, proses menjahit pula tak silap saya 6 jahitan. Semuanya hanya mengambil masa 15-20 minit.
8. Akhir sekali, kawasan dikhatan disapu ubat dan dibalut menggunakan gauze lembut utk mengurangkan pergerakan.
9. Pada awalnya saya risau juga macam mana nak bawa anak balik, rupanya tak ada masalah pun pakaikan diaper dan baju seperti biasa.
10. Anak saya berhenti menangis selepas selesai proses menjahit malah tertidur kepenatan masa saya dukung berjalan ke kereta. Dalam hati tak putus-putus rasa bersyukur semuanya berjalan lancar sambil memikirkan penjagaan anak lepas berkhatan.
SELEPAS BERKHATAN

Sebenarnya saya membayangkan anak saya akan menangis selepas berkhatan, dari pagi sampai tak tidur malam. Tetapi alhamdulillah anak hanya menangis masa berkhatan sahaja. Lega. Berikut adalah diari selepas anak saya berkhatan untuk panduan saya juga jika ada rezeki dapat anak lelaki lagi.
Hari pertama:
– Anak saya tidur nyenyak sepanjang keluar hospital seterusnya sambung tidur di rumah mungkin penat sangat menangis tadi.
– Jururawat ada maklumkan yang balutan tadi kena tunggu 24 jam baru boleh buka.
– Memandangkan anak tak boleh mandi, saya cuma lap-lap sahaja badan anak dengan kain lembab dan hanya guna spray air semasa proses menukar diaper.
– Jangan usik kawasan balutan dan jangan meniarapkan bayi semasa ini. Perlu sangat hati-hati semasa mengangkat bayi.
– Untuk memastikan anak saya tidur nyenyak dan risau anak menahan sakit malam-malam. Saya beri ubat demam/tahan sakit (paracetamol) pada anak seperti yang dibekalkan. Kuantiti ubat perlu mengikut berat anak.
– Saya kerap tukar diaper anak dan pastikan diaper kering sebelum anak tidur lama waktu malam.
– Untuk sendawakan bayi, saya guna teknik meniarapkan di paha dan pastikan tekanan lebih di perut dan dada anak.
Hari kedua:
– Anak tidur malam macam biasa, tak seperti yang saya jangkakan. Syukur sangat!
– Benda pertama yang saya buat bila anak bangun tidur ialah tukar diaper dan periksa balutan sebab risau balutan dah terbuka dan ganggu kawasan jahitan.
– Selepas 24 jam daripada waktu anak selesai berkhatan barulah boleh buka balutan.
– Jururawat ada kata kalau tak berani nak buka balutan sendiri boleh buat di hospital.
– Perlu basahkan dengan air dahulu pelekat baru tarik pelekat sebab gamnya agak kuat.
– Dah buka semua, barulah saya mandikan anak guna air suam yang mengalir di sinki yang bersih.
– Lepas dah lap bersih, pakaikan ubat sapu yang dibekalkan hospital seterusnya pakai baju macam biasa.
– Saya pakaikan baju yang jenis jumper suit berbutang depan, supaya kurang tekanan di bahagian bawah dan mudah nak periksa diaper anak.
– Saya periksa diaper anak setiap 2 jam.
– Disebabkan anak dah mula bergolek, perlu perhatian lebih sebab dia agak stress bila tak boleh meniarap.
Hari ketiga:
– Anak tidur seperti biasa, waktu ini saya betul-betul rasa yang khatankan anak masa bayi tak adalah ngeri seperti bayangan saya.
– Kerap periksa diaper anak seperti biasa.
– Hari ini saya dah mula nampak ada benang yang sudah mula tertanggal dan kawasan jahitan pun ada yang mula kering dan tak merah sangat.
– Waktu ini saya dah mula berani meniarapkan bayi menggunakan bantal menyusu (nursing pillow) dan pastikan tekanan lebih di lutut dan siku anak, bukan di kawasan kemaluan.
Hari keempat dan seterusnya dah mula mudah, sebab kawasan jahitan dah mula kering dan benang tertanggal dengan sendiri. Anak saya dah mula bergolek-golek dan meniarap semasa hari kelima. Temujanji dengan doktor semasa hari ketujuh, syukur sangat tak ada komplikasi semasa berkhatan.
Fuhh, lega sangat dah selesai. Terima kasih kepada Dr. Zulkarnain dan team! Kebetulan dalam minggu yang sama, sepupu Yuu juga berkhatan tetapi menggunakan teknik clamp di klinik swasta. Sepupunya hanya beza umur 3 hari sahaja dengan Yuu dan tahap perkembangan juga sama, sudah bergolek dan meniarap sendiri. Pendapat saya, ada pros dan cons bagi kedua-dua teknik ini.
KELEBIHAN DAN KEKURANGAN BEZA TEKNIK BERKHATAN

Bagi teknik laser, risiko tinggi jika dilakukan oleh orang tidak mahir sebab saya yang melihat pun seriau tengok! Sebab itu kami memilih melakukan prosedur ini dengan doktor pakar bedah. Tetapi yang bagusnya sakitnya hanya sekali dan anak saya menangis semasa proses berkhatan sahaja. Malamnya dan hari seterusnya tak ada merengek kesakitan walaupun semasa tukar diaper dan mandi.
Bagi teknik clamp pula, mengikut cerita kakak saya. Semasa proses berkhatan, anak menangis kuat juga dan selepas-lepas itu juga kerap merengek seperti menahan sakit tak selesa waktu malam pertama hinggalah hari ketiga clamp dibuka. Anaknya menangis setiap kali kencing, tukar diaper dan semasa buka clamp. 2 minggu baru kulit jadi normal dan sembuh sepenuhnya.
Ditambah lagi, anak ada reaksi alergi terhadap ubat sejak lepas bius kaki bengkak sampailah malam pertama. Habis satu badan bengkak merah. 3 hari duduk di wad untuk pemantauan doktor pakar kulit. Syukur sangat tak ada apa yang serius. Cuma selepas ini perlu sentiasa ingat yang anak ada alergi dengan paracetamol dan ubat bius.

Jadi, dalam kes kakak saya mungkin kes terpencil tak semua bayi ada alergi ubat. Kalau ada yang tanya saya, jika ada rezeki dapat anak lelaki nak sunatkan semasa bayi lagi ataupun tidak? Saya akan kata ya dan memilih teknik laser berbanding teknik clamp untuk bayi.
Tapi kalau tanya kakak saya, kakak saya tak mahu dah sunatkan anak semasa bayi sebab ada sejarah anak alergi ubat bius dan paracetamol (ubat tahan sakit) dan keluarga saya juga ramai yang ada masalah alergi. 2 minggu juga baru anak pulih sepenuhnya.
Lain orang, lain pengalamannya. Ini sekadar pengalaman kami khatankan anak lelaki semasa bayi dari perspektif mak ayah. Apa-apa pun sila rujuk dengan doktor untuk konsultasi. Di akhir tahun ini ramai mak ayah yang khatankan anak. Saya harap perkongsian saya ini membantu untuk mak ayah lain dapatkan gambaran khatankan anak. Silakan share sekiranya bermanfaat.
Sumber: Maryam Jamadi


Bermula 16 Januari Ini Peperiksaan STAM 2022 Akan Dijalankan

Bermula 16 hingga 19 Januari, 30 dan 31 Januari serta 2 Februari seramai 4,634 pelajar telah berdaftar untuk Peperiksaan Sijil Tinggi Agama Malaysia (STAM) tahun 2022.
Menurut Kementerian Pendidikan Malaysia (KPM), peperiksaan STAM tahun 2022 itu akan dijalankan di 134 buah pusat peperiksaan di seluruh negara.

Baca juga: MAIS Tak Iktiraf Pernikahan Di Thailand Kalau Tak Daftar Di Jabatan Agama
BERMULA 16 JANUARI INI PEPERIKSAAN STAM 2022 AKAN DIJALANKAN

“KPM ingin mengingatkan semua calon peperiksaan STAM tahun 2022 untuk merujuk jadual waktu peperiksaan bagi mendapatkan maklumat mengenai tarikh, masa, kod dan kertas peperiksaan serta arahan yang perlu dipatuhi semasa peperiksaan berlangsung,” katanya.
Jadual waktu peperiksaan STAM tahun 2022 boleh dimuat turun dari laman web http://lp.moe.gov.my. Semua calon diingatkan untuk membawa dokumen pengenalan diri dan Pernyataan Pendaftaran Peperiksaan ke pusat peperiksaan.
Calon dinasihatkan agar mematuhi prosedur operasi standard dan peraturan yang ditetapkan bagi memastikan segalanya lancar dari segi pengurusan pengendalian peperiksaan STAM tahun 2022.
Sumber: Kosmo


Bermula Dari Bawah, Kisah 10 Peniaga Tempatan Ini Wajar Dijadikan Sebagai Inspirasi

Ketika pandemik ini, pastinya ramai yang terkesan dari segi kewangan. Maka tak hairanlah jika kita melihat ramai yang mula menceburi bidang perniagaan demi kelangsungan hidup.
Perniagaan semestinya bukanlah satu perkara mudah. Pelbagai cabaran yang bakal dihadapi namun hasilnya suatu hari nanti pasti mampu membuatkan kita berbangga dengan diri sendiri.

Jom baca kisah 10 peniaga tempatan ini yang boleh dijadikan contoh buat anda yang sedang bertatih dalam bidang perniagaan.

Rosuzila Akma Mohamed Nor – Surich Collection Enterprise

Dilahirkan dalam keluarga nelayan, Rosuzila Akma Mohamed Nor, 32, sentiasa membantu ibunya membuat ikan masin dan mengikutnya berniaga di felda-felda. Mesra dipanggil Sue, beliau berazam meluaskan produk ikan masin ibunya ke pasaran Malaysia.
Sue menjual produk ikan masin dan tenggiri jeruk jenama Surich yang diyakini halal dalam syarikat Surich Collection Enterprise. Setelah ibunya meninggal dunia, beliau seperti patah semangat namun sokongan keluarga membuatnya mahu meneruskan perniagaan.

Turun seawal jam 3 pagi 3 kali seminggu bagi mendapatkan bahan mentah yang segar telah menjadi rutin beliau. Namun usahanya membuahkan hasil kerana perniagaannya kini telah dapat menembusi pasaran tempatan.
Berminat untuk membeli produk beliau? Dapatkannya di Facebook Tenggiri viral. KLIK SINI.
Mohamad Izwan Ab Khalid – Mazwan Imani Enterprise
Setelah berhenti kerja sebagai jurutera lapangan, Mohamad Izwan Ab Khalid, 39, mengambil keputusan drastik untuk memulakan perniagaan berasaskan buah durian belanda sepenuh masa.
Sebagai pengusaha syarikat Mazwan Imani Enterprise, Mohamad Izwan menjual produk utamanya iaitu Jus Durian Belanda Imani yang original dari isi buah, tanpa pengawet dengan gula nano sebagai pemanis. Teknologi retort dalam proses pembuatan menjadikan jus ini boleh bertahan selama setahun.
Walaupun banyak produk jus durian belanda di pasaran, Mohamad Izwan sentiasa memikirkan keunikan produknya. Kini, beliau berbangga dapat menghasilkan produk berkualiti lain dari yang lain.
Berminat untuk membeli produk beliau? Dapatkannya di Facebook Jus Durian Belanda IMANI. KLIK SINI.
David Foo – Best Hygiene Plt
Merupakan graduan ahli kimia dari UTM Skudai, David Foo, 39, yang berasal dari Melaka menceburi dunia perniagaan dalam menghasilkan produk pencuci berasaskan bahan kimia bersama ayahnya.
Antara jenama produk yang dihasilkan oleh beliau di Syarikat Best Hygiene Plt atau Daya Awana Industri Sdn Bhd ialah Super Tot, Gotop, Daya, Twincare dan Attarzen. Bermula daripada kilang di halaman rumah dengan fasiliti terhad, kini beliau berjaya membawa perniagaan keluarganya ke taraf antarabangsa.
Memastikan kualiti yang konsisten dan memahami keperluan pengguna bukanlah mudah. Namun, beliau tetap dengan prinsip berfikir lebih awal daripada keperluan pelanggan dan mencari peluang yang ada. Paling penting, David tidak pernah berhenti mencuba inovasi baru.
Berminat untuk membeli produk beliau? Dapatkannya di Shopee. KLIK SINI.
Fauzidah Muhamad Mokhtar – Hunny Bizz & Co
Ibu tunggal kepada lima orang anak ini merupakan anak jati Johor dan mempunyai pendidikan dalam Pengurusan Perniagaan dari UiTM. Demi membesarkan anak-anak, Fauzidah Muhamad Mokhtar, 47, memilih untuk berniaga bagi menjana pendapatan.
Menjadi pengusaha syarikat Passion Bizz Solutions (M) Sdn Bhd untuk mendidik masyarakat tentang khasiat madu, Fauzidah menjual produk berasaskan madu dan campuran ekstrak buah-buahan berjenama Hunny Bizz & Co. Tidak hairanlah jika kini produknya mendapat sambutan baik daripada pembeli tempatan.
Fauzidah menghadapi kesukaran untuk meyakinkan pembeli mencuba produk tempatan dengan kekurangan modal. Namun produknya masih mampu kekal di pasaran dengan keadaan ekonomi sekarang.
Berminat untuk membeli produk beliau? Dapatkannya di laman sesawang https://passionbizz.my/.
Ahmad Asyraf Hakimi – Zs Maju Products

Anak ketiga dari tujuh beradik, Ahmad Asyraf Hakimi, 31, mengusahakan perniagaan bersama ibunya. Siapa sangka pemuda dari Kelantan ini telah berkecimpung dalam perniagaan selama 20 tahun di usia yang muda.
Ahmad Asyraf menjual produk kerepek jenama Zais dalam syarikat Zs Maju Products. Kerepeknya yang bermutu dan sedap mendapat sambutan ramai sehingga dapat memasarkannya di Shell seluruh Malaysia. Beliau juga pernah menerima anugerah daripada Sultan Kelantan pada 2019.
Walaupun sering menghadapi cabaran modal pusingan dengan harga bahan mentah tidak menentu, beliau sentiasa fokus dalam memikirkan strategi terbaik dalam perniagaannya.
Berminat untuk membeli produk beliau? Dapatkannya dengan Whatsapp +60145231643 atau di Facebook ZAI’S Snacks. KLIK SINI.
Mohd Fahirurazi Yahya – Songkok Siblings
Berkelulusan SPM dan berasal dari Felda Kahang Barat Kluang, Johor, Mohd Fahirurazi Yahya, 39, mewarisi pembuatan songkok dari ayahnya. Beliau adalah generasi ketiga pembuat songkok yang sudah berkahwin dan mempunyai tiga orang anak.
Mohd Fahirurazi merupakan pengusaha syarikat Songkok Siblings And Enterprise yang menghasilkan Songkok Siblings. Beliau merupakan pembuat dan penjual songkok untuk individu swasta, NGO, persatuan badan kerajaan dan lain lain.
Akibat pandemik Covid-19, Mohd Fahirurazi lebih fokus kepada perniagaan dalam talian. Kekangan modal dan promosi tidak membuatnya putus asa untuk menarik perhatian pelanggan. Paling mengujakan, ramai pembeli ternyata berpuas hati dengan produknya.
Berminat untuk membeli produk beliau? Dapatkannya di Facebook Pembuat & Penjual Songkok Johor Bahru-Songkok Siblings And Enterprise. KLIK SINI.
Mohamad Hairy Zolkefle – Supreme Hero
Berasal dari Johor, Mohamad Hairy Zolkefle, 28 sudah mula berniaga sejak di usia muda lagi. Mohamad Hairy memulakan operasi syarikat Supreme Hero di Skudai, Johor Bahru sejak tahun 2019.
Supreme Hero merupakan produk sabun dan pewangi yang mempunyai lima jenis produk utama iaitu sabun cucian pakaian (cecair), sabun cucian pakaian (serbuk), sabun cucian pinggan, sabun pelbagai guna dan pewangi kereta. Paling penting, produk ini telah mendapat pengiktirafan Halal oleh JAKIM.
Dengan modal yang sedikit, Mohamad Hairy hanya mampu memulakan perniagaanya tanpa sebarang mesin. Paling tragis, beliau juga pernah disabotaj oleh pihak pembekal. Namun berkat kesabarannya, kini beliau memiliki lebih 2000 orang pengedar di seluruh Malaysia.
Berminat untuk membeli produk beliau? Dapatkannya di laman sesawang http://www.supremehero.com.my/.
Nabila Suhairy – Hadji Ice Cream

Anak keempat dari lapan adik beradik ini lahir di Kuala Lumpur dan mendapat pendidikan secara ‘home school’. Sejak umur 12 tahun, Nabila, 34, telah membantu ibunya berniaga. Bermula umur 27 tahun, beliau mula mengendali perniagaan pembuatan kilang aiskrim.
Nabila menjual produk aiskrim pelbagai jenis dan perisa jenama Hadji Ice Cream di syarikat Al-Jazeera Ice Cream Sdn Bhd. Paling menarik, produknya turut menawarkan perisa citarasa orang Malaysia seperti durian, teh tarik dan sirap bandung.
Kekangan kewangan sudah semestinya dihadapi oleh setiap peniaga. Begitu juga dengan Nabila yang kekurangan wang untuk mendapatkan pensijilan dan kemasukan produk ke pasar raya. Siapa sangka kini syarikatnya berjaya memberi banyak peluang pekerjaan kepada ramai orang.
Berminat untuk membeli produk beliau? Dapatkannya di Shopee dan Lazada. Klik mana-mana link di bawah.

Shopee: Hadji Ice Cream Shop
Lazada: Hadji Ice Cream Shop

Mohd Fazli Ibrahim – Qfazz Kleen
Pemuda dari Kedah, Mohd Fazli, 39, mulakan perniagaan menjual produk pencuci selepas tamat SPM. Paling mengagumkan adalah sifatnya yang tidak kenal erti putus asa.
Menjadi pengusaha Fnz Berkat (M) Sdn Bhd di usia muda, Mohd Fazli menjual produk pencuci berasaskan minyak sawit berjenama Qfazz Kleen. Produknya juga telah mendapat pengiktirafan sijil Halal oleh JAKIM. Harganya di pasaran juga amat berpatutan.
Bukan senang untuk menyakinkan pengguna, lebih-lebih lagi produk berkaitan cucian. Mohd Fazli cuba bersaing dengan produk lain yang sudah lama di pasaran. Produknya pernah mendapat maklum balas positif daripada pelanggan dan kini berjaya menembusi pasaran luar negara di Brunei.
Berminat untuk membeli produk beliau? Dapatkannya di Facebook SABUN HALAL. KLIK SINI.
Yahayah Baba – Syazny
Berusia lebih 50 tahun, Yahayah Baba, 55, boleh dikatakan seorang yang legend kerana telah lama berkecimpung dalam bidang perniagaan dengan pendidikan sijil Politeknik tahun 1986. Wanita yang berasal dari Melaka ini mempunyai tujuh orang anak dan telah pun dikurniakan dua orang cucu.
Menjadi pengusaha Syazny Food Industry, Yahayah memperkenalkan produk cili giling Syazny dalam penghasilan pes asam pedas dan pes ikan bakar. Beliau menawarkan produk ini kerana permintaan cili giling yang terlalu tinggi. Dengan tagline ‘Mudah Cepat Sedap’, produknya mudah digunakan dan diminati oleh penggemar masakan tradisional Melaka.
Yahayah banyak kali memikirkan cara untuk memasarkan produknya di pasaran terbuka. Paling menggembirakan beliau adalah apabila memenangi beberapa pertandingan sehingga mendapat perhatian salah sebuah restoran di Melaka bagi mengambil produk pes ikan bakar beliau untuk dijual sewaktu MAHA 2016 berlangsung di MAEPS Serdang.
Berminat untuk membeli produk beliau? Dapatkannya di laman sesawang http://syaznyfoodindustries.my/.
Jom sokong jenama usahawan tempatan
Setiap peniaga mempunyai kisah suka duka mereka tersendiri dalam bidang perniagaan. Lihat bagaimana peniaga-peniaga tempatan ini berniaga tanpa erti takut untuk mula dari bawah. Orang Malaysia juga perlu mempunyai semangat patriotisme beli produk tempatan.
Oleh itu, kami mahu mengajak anda untuk menyokong Kempen Beli Barangan Malaysia oleh Kementerian dan Hal Ehwal Pengguna (KPDNHEP). Jangan lupa ajak keluarga dan rakan-rakan membeli produk keluaran Perusahaan Kecil dan Sederhana (PKS) ya.
Tanamkan dalam jiwa, kita kena sokong barang orang kita!


Berniaga Selama 20 Tahun, Peniaga Kongsi Resipi Bancuhan Cempedak Yang Rangup & Menjadi!

Berita baik kepada semua penggemar buah cempedak kerana musim buah cempedak sudah tiba! Haaa, bukan buah durian sahaja tau yang ramai penggemar, malah buah cempedak ini juga banyak penggemarnya. Di tambah pula dengan menu wajib bagi buah cempedak ini ialah apabila ia digoreng. Bukan itu sahaja, buah cempedak masa kini telah pun menerima pelbagai variasi seperti aiskrim dan biskut.
Baca juga: ‘Frust’ Beli Mahal Tapi Dalamnya Seulas Je. Ini 5 Cara Pilih Cempedak Isi Meriah

RAHSIA BANCUHAN CEMPEDAK RANGUP

Lain orang, lain resipi yang menjadi. Haaa itu lah yang dipanggil air tangan! Begitu lah resipi yang telah dikongsikan boleh pengguna media sosial yang dikenali sebagai Yayar B. Awang Noh sekaligus telah berniaga selama 20 tahun.

Tepung bancuhan ini yang keluarga saya buat niaga hampir 20 tahun. Jom makan petang. Bertemankan cempedak goreng. Untuk cempedak bancuh kasi pekat sedikit dari pisang

(RESIPI UNTUK 2 SIKAT PISANG) CEMPEDAK SEBIJIK

Resipi tepung pisang @ cempedak:

Tepung beras 2 cawan(apa2 cap)
Tepung gandum suku cawan
Serbuk kunyit setengah sudu
Kapur makan secubit
Gula sesudu besar
Garam sesudu
Telur ayam atau itik sebijik
Kalau nak sedap boleh tambah kelapa parut dan bijan

Sumber: Facebook Yayar B. Awang Noh


Berpantang Rumah Mak Sendiri Lagi Best Dari Mertua. Setuju?

Tanyalah mana-mana wanita berpantang, mereka mesti pilih untuk habiskan waktu berpantang di rumah mak sendiri. Bagi yang sedang sarat pun mesti dah ada plan yang sama. Bagi yang dah alami proses berpantang mesti setuju dengan sebab-sebab di bawah.
Berpantang rumah mertua vs rumah mak sendiri
1. Kurang segan
Foto Kredit: oshesakura.blogspot.my

Nak minta tolong berpapah pergi tandas ke, bangun dari katil atau tunduk cangkung kuranglah segannya berbanding nak minta tolong mertua, nurse atau orang luar. Nak-nak pula kalau berat badan sendiri jenis nak capai suhu takat didih. Lagi segan nak minta tolong papah.
2. Tegas
Nama pun mak, dia nak marah anak sendiri lagi senang. Bagi keturunan-keturunan yang kuat berpantang cara lama ni, mak dia akan jadi Inspektor Sahab paling garang di mukabumi. Nak mengelat minum air kunyit? Nahh… suara dia menjerit mungkin sampai planet Zuhal boleh dengar. Mak pasti akan marah kita tanpa rasa bersalah.

Kalau mertua ni segan sikit nak marah-marah menantu. Kalau orang luar yang jaga pula, silap-silap kena maki balik pula dengan kita. Sudahnya lepas pantang badan tak slim. Mereputlah tepi sudut dinding sorang-sorang.

Kena marah dengan mak sendiri tu perkara biasa. Kena marah dengan mertua? Em.. Raya tahun depan tak balik kampung. Sorry.
3. Boleh seksi-seksi
Foto Kredit: eyzacantek.blogspot.com
Ingat pakai bengkung senang? Bergolek sorang-sorang atas katil untuk lilit diri, bukan perkara yang mudah. Terselak sana, terburai sini, itu perkara biasa. Bukan senang nak ikut amalan berpantang selepas bersalin yang selalu orang tua cakap. Bengkung tradisional pula jenis yang tak reti nak istiqamah. Asyik-asyik lilitan terbuka, lilitan tak kemas, longgar dan sebagainya. Kalau ada mak, boleh tolong pakaikan bengkung.
Lagi satu, waktu berurut aci pakai alas kain batik sehelai. Mak sendiri keluar masuk nampak kita tak adalah malu sangat. Kalau orang luar yang nampak, kulit badan pula tak sehalus kulit bawang, jawabnya berurut sambal pakai topenglah.
Itu belum cerita bab nak mandi atau buang air. Lebih-lebih lagi sehari dua lepas bersalin. Waktu badan masih belum kuat nak bergerak lasak. Paling penting, jangan lupa pakai stokin sebab ada kebaikannya dari sudut saintifik.
4. Kawan-kawan Datang Melawat
Foto Kredit: hmetro.com.my
Senang dan lebih selesa kalau ada kawan-kawan yang nak datang melawat. Kawan pula dari golongan yang kalau ketawa, sampai simpang depan traffic light pun boleh dengar. Kalau berpantang rumah sendiri nanti boleh paksa adik-adik sendiri tolong buatkan air untuk tetamu. Kalau berpantang rumah orang lain nanti gigih pula nak bangun sendiri buatkan air untuk tetamu. Anak pula tiba-tiba menangis.
Kelam-jabut jadinya.
Kalau yang jenis datang ziarah waktu malam dan tak reti-reti nak balik, tak adalah tuan rumah jeling semacam. Mak kita kalau tak larat mesti dia tidur sahaja. Pandai-pandai kau lah nak layan kawan sendiri.
5. Lebih Mudah dan Selesa
Foto Kredit: esfarisya.blogspot.my
Waktu berpantang kena sentiasa berpanas badan. Baju sendiri asyik kotor dengan pilis param, dengan muak susu anak atau minyak urut. Duduk rumah orangtua sendiri lebih senang nak tarik-tarik baju t-shirt labuh mak, atau kemeja lama ayah, atau seluar track abang dan stoking adik.
Orang berpantang ni cepat lapar sebab banyak hilang darah. Perlukan makanan banyak. Duduk rumah mak, asal lapar sikit boleh selongkar dapur. Korek periuk nasi atau ketuk tong biskut. Kalau duduk rumah orang lain, duduk dalam bilik gigit kepala katil lah kalau segan.
Sebenarnya
Foto Kredit: bubblynotes.com
Bukan tak suka mertua. Cuma lebih selesa untuk diri sendiri dan juga untuk keselesaan mertua. Tahun depan saya balik beraya ya, mak!
Anda semua macam mana? Pilih berpantang rumah mak sendiri atau rumah mak mertua? Kalau berpantang sendiri, jangan sedih-sedih ya.


Berpantang Selepas Bersalin: Karut Atau Pulih ‘Kerosakan’?

Anda pasti pernah dengar mengenai berpantang kan? Sudah semestinya wanita selepas melahirkan anak akan melalui proses berpantang. Orang ramai berpendapat dengan berpantang mampu menjaga badan dan boleh memberi manfaat pada hari tua.
Walau bagaimanapun, ada juga segelintir individu memilih untuk tidak berpantang dan mempunyai sebab tersendiri kerana menyifatkan ia sebagai satu perkara yang karut dan buang masa.

Baca juga: Doktor Kongsi 15 Amalan Berpantang Yang Betul Selepas Bersalin, Ibu-Ibu Kena Alert!
BERPANTANG SELEPAS BERSALIN? KARUT ATAU PULIH ‘KEROSAKAN’?

Bagi anda yang kurang faham atau keliru mengenai pantang, apa kata kita dengar jawapan yang diberikan oleh Dr Raihana Ismail, pakar nutrisi persediaan hamil dengan lebih mendalam.

Sebagai pengamal perubatan, Dr Raihana menyifatkan berpantang mampu menyediakan dalaman supaya keadaan kembali kepada asal seperti sebelum bersalin. Hal ini kerana, selepas bersalin atau keguguran hormon biasanya akan haywire dan ia bergantung kepada badan ibu.

Selain itu, beliau juga menganggap setiap ibu selepas bersalin perlu menjalani proses berpantang kerana semasa fasa bersalin beribu-ribu saraf yang terkesan.
“Perlu berpantang sebab definisi berpantang bagi saya adalah menyediakan dalaman supaya dalaman kita kembali sedia kala seperti sebelum bersalin supaya badan kita dalam keadaan optimum sebab masa fasa bersalin beribu-ribu saraf yang effected.” ujarnya.
MITOS KETIKA BERPANTANG, BOLEH LAKUKAN TANPA RISAU

Ketika fasa berpantang memang banyak pantang larang nenek moyang yang menjadi kepercayaan. Antaranya ialah tak boleh mandi dan minum air masak terlalu banyak. Boleh percaya ke atau ia sekadar mitos berpantang yang karut?
Menurut jawapan Dr Raihana, ia sebenarnya sekadar mitos. Masa berpantang ibu-ibu dibenarkan untuk mandi dan mencuci rambut kerana kebersihan diri merupakan perkara utama dan penting.
“Pastikan tempat luka sentiasa dalam keadaan kering. Maknanya, lepas mandi ambil cotton bersih, lap-lap dekat kawasan luka supaya luka cepat baik. Mandi suhu bilik atau air suam.” jelas Dr Raihana ketika sesi temu bual.
Berbicara mengenai minuman pula, para ibu dibenarkan minum 8 gelas air atau sekurang-kurangnya 2 liter sehari. Pastikan minum air masak suhu bilik dan bukanlah air sejuk. Sebaiknya setiap kali selepas memberi susu badan, ibu-ibu boleh minum segelas ais.
PESANAN UNTUK PARA SUAMI, JANGAN BIARKAN ISTERI ‘MEROYAN’

Ibu selepas bersalin berisiko tinggi mengalami kemurungan teruk, meroyan atau dipanggil Postpartum depression dalam tempoh berpantang dan ia berlaku disebabkan perubahan hormon, masalah psikologi selepas bersalin dan pelbagai faktor lain yang mengundang tekanan hebat.
Bagi mengelakkan perkara ini berlaku, para suami dinasihati agar sentiasa memahami perasaan dan emosi isteri. Mereka bukanlah sengaja atau mahu mengada-ngada tetapi perubahan hormon menyebabkan sikap mereka berubah dan tidak tentu arah.
Dr Raihana juga menyatakan tempoh 14 hari selepas bersalin merupakan temph crucial perlu dihadapi oleh para ibu dan juga suami dalam menjaga hati dan perasaan mereka.

“Bila perubahan hormon yang mendadak berlaku macam ni, apa yang berlaku adalah dekat emosi wanita. Emosi sangat mudah tersentuh & dia perlukan perhatian lebih.
“Suami kena faham keadaan wanita selepas bersalin ni. Dia bukan sengaja, bukan mengada-ngada tetapi dia memang perlu perhatian sebab masa tu banyak sangat perubahan berlaku dalam badan dia. Tempoh 14 hari lepas bersalin ni adalah tempoh crucial.” katanya.
Nak mengetahu dengan lebih lanjut, tonton video di bawah:
VIDEO PENUH:


Lepas 3 Hari Bersalin Dah Minum Ais Coklat, Doktor Ini Kongsi Sebab Pilih ‘Pantang Moden’

Umum mengetahui, wanita selepas melahirkan anak perlu menjalani proses berpantang selama 44 hari. Ketika 44 hari ini, ibu dinasihatkan untuk menjaga pemakanan dan tidak melakukan kerja berat. Walau bagaimanapun, ada juga sesetengah orang berpendapat bahawa tidak perlu berpantang selepas bersalin selama 44 hari seperti yang dikongsi oleh Dr Siti Khadijah di bawah.
Baca juga: Ini Sebab 38 Minggu Ke Atas Disyorkan Untuk Bersalin, Ketahui Juga Risiko Jika Beranak Awal!

BERPANTANG SELEPAS BERSALIN SELAMA 44 HARI, PERLU KE?

Bagi saya, untuk ibu lepas bersalin ada tiga perkara sahaja kena jaga iaitu:

Makan kena cukup
Rehat kena cukup
Emosi kena jaga

Dari segi pemakananan saya makan semua jenis makanan yang perut ni mengidam sebab asyik lapar je bila menyusu. Nasi kalau tak tambah 2 pinggan tak sah sekarang ni.

Hanya ibu-ibu menyusu sahaja yang faham tahap kelaparan ibu menyusu ni macam mana. Yang penting makan makanan berkhasiat. Salah satu sebab saya tak pantang makan adalah nak cuba bekalkan susu yang cukup untuk si kecil.
Ayam, ikan, sayur, buah, daging, gulai, sup, masak merah, spaghetti, chicken chop dan semua jenis masakan saya makan. Cuma makanan yang saya alergik macam udang tu saya tak makanlah. Kalau makan memang cari pasal la jawabnya.
Ais? Air sejuk? Yang ni lagilah tak pantang. Hari ke 3 lepas bersalin dah order ais coklat. Jangan tanya saya tak sakit urat ke minum air sejuk sebab itu semua mitos. Ais bila masuk dalam tekak ia bertukar jadi macam suhu badan kita juga.
Kenapa tak berpantang? Sebab saya tak boleh hadkan makanan saya. Kalau asyik makan ikan panggang, sup ayam setiap hari nanti saya akan stres.

Bila stres mulalah sakit badan dan mood tak stabil. Bila kita happy dan enjoy dengan apa yang kita makan baru badan rasa segar dan ceria. Betul tak?
Hormon perempuan lain sikit selepas bersalin. Mengikut kajian, ibu selepas bersalin lebih senang mendapat kemurungan kerana perubahan hormon.
Rehat dan tidur kena cukup. Waktu ini lah pentingnya sokongan dari ahli keluarga terdekat untuk membantu ibu bersalin mengurus keperluan diri dan bayi yang baru lahir.
Si suami kenalah bantu isteri, gilir-gilir jaga baby, tukar lampin dan sebagainya. Barulah isteri boleh tidur dan rehat dengan cukup. Badan pun cepat pulih semula.
Walau bagaimanapun, terpulang kepada diri masing-masing mahu berpantang secara tradisional atau moden. Tiada paksaan.
Sumber: Facebook Dr Siti Khadijah Zainal Abidin


Bersahur Dengan Berocca Untuk Ramadan Yang Bertenaga & Menangi Airpod Pro, Nintendo Switch Serta Ipad!

Bersahur bukan sekadar untuk makan dan minum, tetapi sebenarnya ia adalah persiapan diri secara mental serta fizikal untuk menyempurnakan ibadah puasa.
Ramai yang mungkin tidak mengambil berat mengenai amalan sahur, namun kelesuan yang bakal dialami mengakibatkan seseorang individu kurang produktif dan tidak fokus.

Oleh itu, pengambilan hidangan semasa bersahur perlulah seimbang dan merangkumi keperluan makanan yang diperlukan mengikut tubuh badan masing-masing.

Malah, pengambilan suplemen tambahan seperti Berocca yang mengandungi Vitamin B Kompleks dan 11 keperluan mineral lain amat penting bagi membekalkan tenaga sepanjang hari.

Didatangkan dalam bentuk mudah larut, anda hanya perlu meletakkan satu tablet dalam segelas air kosong dan ia boleh terus diminum.
Berocca merupakan suplemen halal yang bebas gula, kafein dan tidak menggunakan bahan pengawet.
Baca artikel ini selanjutnya untuk tahu cara memenangi Airpod Pro!

Pada Ramadan ini, Berocca melancarkan Berocca Sahur Kit yang mengandungi 30 Berocca sachet dan botol air Tupperware percuma untuk membantu anda kekal bertenaga sepanjang Ramadan!
Anda boleh membuat pembelian sahur kit berkenaan menerusi Bayer Consumer Health Store di Shopee sekarang dan nikmati diskaun sehingga 56 peratus.

Berita baik untuk anda yang tak susah bangun Sahur!
Dalam sahur kit ini juga terdapat kod imbasan QR untuk anda mendaftar bagi mendapatkan panggilan sahur secara percuma daripada Luqman Podolski.
Sahur Wake Up Call adalah panggilan suara daripada Luqman Podolski yang direka khas untuk mengejutkan anda bangun bersahur pada jam lima pagi sepanjang Ramadan.
Selepas menerima panggilan daripada Luqman, anda disarankan untuk melakukan daftar masuk harian menerusi pautan yang diberikan dalam khidmat pesanan ringkas (SMS) untuk mengumpul mata.
Tiga pengguna yang berjaya mengumpul mata tertinggi berpeluang memenangi Airpod Pro.

Tak minat Apple Airpod Pro? Ada juga Nintendo Switch dan Ipad untuk dimenangi!
Sertailah cabaran duet Tiktok #BersahurBersamaBerocca dengan pempengaruh seperti Eija Anuar, Akkidos dan Luqman Podolski serta tunjukkan aktiviti anda ketika bersahur bagi memeriahkan puasa dan kekal bertenaga sepanjang hari.
Terdapat tiga video berbeza yang boleh dipilih dan anda boleh berduet dengan kreativiti sendiri. Video paling kreatif berpeluang memenangi Nintendo Switch dan juga hadiah mingguan seperti Ipad dan produk Berocca.
Jangan lepaskan peluang ini, sertai sekarang di TikTok: https://vt.tiktok.com/ZSdY6QSdV/

Buat carian video kegemaran anda di sini dan terus kekal bertenaga serta aktif sepanjang Ramadan ini.
Hadiah lumayan seperti Nintendo Switch, Ipad dan barangan Berocca menanti anda!
Akhir sekali, jangan lupa untuk lengkapkan sahur dan semangatkan Ramadan bersama Berocca. Barulah bertenaga untuk Ramadan!

Ikuti perkembangan terkini mengenai Berocca di laman sesawang, layarilah laman web rasmi Berocca, atau ikuti media sosial Facebook dan Instagram. Untuk pembelian produk, anda boleh dapatkan di Bayer Consumer Health Store di Shopee.
Berocca mengucapkan selamat menyambut Ramadan al-Mubarak dengan penuh kegembiraan dan kesyukuran.


Bolehkah Bersahur Dengan Kurma Sahaja? Apa Manfaat & Barakah?

Bersahur Dengan Kurma / Tamar
Rasulullah Shallallahu ‘alaihi wa Sallam bersabda:
نِعْمَ سَحُورُ الْمُؤْمِنِ التَّمْرُ
“Sebaik-baik makanan ketika seseorang mukmin bersahur adalah tamar (kurma kering).” (Hadis Riwayat Abu Daud, no. 2345. Shahih Ibnu Hibban, no. 3475. Dinilai sahih oleh Ibnu Hibban, al-Albani, dan Syu’aib al-Arnauth)

Sahur Penuh Barakah
Nabi SAW bersabda:
السَّحُورُ أَكْلُهُ بَرَكَةٌ، فَلَا تَدَعُوهُ، وَلَوْ أَنْ يَجْرَعَ أَحَدُكُمْ جُرْعَةً مِنْ مَاءٍ، فَإِنَّ اللهَ عَزَّ وَجَلَّ وَمَلَائِكَتَهُ يُصَلُّونَ عَلَى الْمُتَسَحِّرِينَ

“Makan ketika sahur itu barakah, maka janganlah kamu meninggalkannya sekalipun hanya dengan seteguk air. Kerana Allah ‘Azza wa Jalla dan para Malaikat-Nya berselawat kepada orang-orang yang bersahur.” (Hadis Riwayat Ahmad, no. 11086. Dinilai sahih oleh Syu’aib al-Arnauth)

Di antara bentuk barakah dari sahur adalah mampu memberikan tenaga, menguatkan semangat, dan meringankan beban bagi mereka yang berpuasa. Ini adalah hasil dari makanan dan minuman yang diambil ketika sahur. Kemudian, waktu sahur itu sendiri pula termasuk ke dalam waktu mustajab berdoa, waktu terbaik beribadah, dan waktu diampunkan bagi mereka yang memohon keampunan.
Rasulullah SAW menjelaskan kepada kita bahawa:
يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الْآخِرُ فَيَقُولُ مَنْ يَدْعُونِي فَأَسْتَجِيبَ لَهُ مَنْ يَسْأَلُنِي فَأُعْطِيَهُ مَنْ يَسْتَغْفِرُنِي فَأَغْفِرَ لَهُ
“Allah Tabaraka wa Ta’ala turun ke langit dunia pada setiap akhir sepertiga malam lalu berfirman, “Siapa sahaja yang berdoa kepada-Ku, maka Aku tunaikan untuknya. Sesiapa sahaja yang meminta kepada-Ku, Aku berikan kepadanya. Sesiapa sahaja yang memohon ampun kepada-Ku, Aku ampunkannya.” (Hadis Riwayat al-Bukhari, no. 7494)
Berkenaan turunnya Allah ke langit dunia, Ahlus Sunnah wal-Jama’ah menerima sebagaimana zahir hadis tentangnya. Iaitu Allah turun secara hakiki bukan majazi, tanpa diserupakan dengan turunnya makhluk, tanpa diberi perumpamaan, dan tanpa mempersoalkannya bagaimana. Kerana Allah Subhanahu wa Ta’ala itu tidak menyerupai segala sesuatu dan kita tidak mengetahui tentang-Nya melainkan dengan nash-nash yang sahih.
Seterusnya, dalam al-Qur’an pula kita boleh lihat Allah memuji mereka yang memohon keampunan ketika waktu sahur. Ini boleh disemak di Surah Ali ‘Imran, 3: 17 dan adz-Dzaariyaat, 51: 18.
Selain penuh barakah dan dalam rangka mengikuti sunnah, bersahur turut menjadi pembeza di antara puasa umat Islam dengan Ahlul Kitab (Yahudi dan Nashara). Rasulullah Shallallahu ‘alaihi wa Sallam bersabda:
فَصْلُ مَا بَيْنَ صِيَامِنَا وَصِيَامِ أَهْلِ الْكِتَابِ أَكْلَةُ السَّحَرِ
“Pembeza di antara puasa kami dengan puasa Ahlul Kitab adalah makan sahur.” (Hadis Riwayat Ahmad, no. 17762. Muslim, no. 1096)

Akhir Kata
Oleh itu, janganlah kita tinggalkan begitu sahaja sunnah bersahur ini walaupun hanya dengan kurma kering mahupun seteguk air. Selain beberapa hikmah dan bentuk barakah (tambahan kebaikan) yang dapat kita lihat secara umum, di sana masih ada lagi bentuk-bentuk barakah yang hanya diketahui di sisi Allah Ta’ala.
Foto Kredit: bbcgoodfood.com
Menyahut sunnah makan sahur ini juga termasuk ke dalam ciri-ciri mengerjakan puasa di atas keimanan dan mengharapkan pahala Allah Subhanahu wa Ta’ala. Yang dengannya akan menjadi sebab diampunkan dosa-dosa kita yang telah lalu dan semoga kita dimasukkan ke dalam golongan orang-orang yang bertaqwa.


Jenis Hospital: Swasta

Alamat:
292, Jalan Haruan 2, Oakland Commercial Park, 70300  Seremban, Negeri Sembilan

Nombor telefon: 606 6011 988

Laman web: www.columbiaasia.com/seremban
Lokasi :

[toggle title=”Tentang Hospital Columbia Asia, Seremban” state=”open”]

Columbia Asia Hospital-Seremban adalah hospital penjagaan akut pertama syarikat itu di negara ini apabila ia dibuka pada tahun 1999. Ia terletak di bandar baru Seremban 2 yang mempunyai penduduk seramai 400,000 dan terletak kira-kira 60 km ke selatan Kuala Lumpur. Sebagai hospital komuniti, ia berfungsi bukan hanya untuk Seremban tetapi juga Nilai, Senawang dan bandar-bandar lain di sekitarnya.
[/toggle]

1. Kos / Harga Bilik
Bilik persendirian: RM185.00
2 Katil: RM115.00
4–Katil: RM85.00
Nursery buaian: RM50.00
Unit Penjagaan khas bayi : RM300.00

2. Harga / Kos Bersalin

Bersalin normal:RM2288 (Pakej tidak termasuk bayaran bilik)
Bersalin pembedahan : di atas RM4000 (bergantung kepada keadaan)

3. Pakej Bersalin
Bersalin normal:RM2288 (Pakej tidak termasuk bayaran bilik)

4.Bilangan Katil
65

5. Servis, Kemudahan dan Fasiliti
Doktor berpengalaman & berkelayakan memberikan penjagaan menyeluruh untuk wanita dari masa pubertas ke menopaus. Doktor berpengalaman dan residen, serba lengkap bilik buruh moden memastikan penjagaan yang tepat dan menyeluruh bagi ibu-ibu semasa bersalin.
Penjagaan khusus disediakan untuk:
1. Kes kehamilan
2. Pembedahan Sakit Puan termasuk keseluruhan histerektomi, supra-serviks histerektomi, neurectomy pra-sakral, cystectomy ovari, myomectomy dan pembinaan semula pelvis
3. Ketegangan penempatan pita faraj percuma (TVT)
4. Hysteroscopic endometriosis, endometrium Polipektomi, septum resection dan resection fibroid submucous
5. Pembedahan untuk menangani menorrhagia (tempoh berat)
6. Memberi kaunseling sebelum perkahwinan, kaunseling kontraseptif, dan kaunseling untuk masalah menopaus

6. Senarai Doktor Pakar
Obstetrics & Gynaecology
Dr. Norintan Zainal Shah
Dr. Khoo Kong Beng
Dr. Pang Mei Foong

7. Pengalaman Bersalin di Hospital Columbia Asia Seremban, Negeri Sembilan
Berikut kami kongsikan pengalaman ibu-ibu yang pernah menjalani check-up atau bersalin di Hospital Columbia Asia Seremban, Negeri Sembilan.
Hospital ini antara yang terkenal juga kerana lokasinya dan kepakaran doktor yang mengendalikannya. Salah seorang doktor wanitanya, Doktor Intan antara yang popular kerana turut menjadi panel dalam majalah terkemuka Pa&Ma.
Ini pautan forum online yang pernah dibincangkan tentang topik ini.
http://cintafamili.cari.com.my/forum.php?mod=viewthread&tid=433866&page=1

Pengalaman Bersalin di Hospital Columbia Asia Seremban, Negeri Sembilan, 2013
“Melahirkan Ruhee bersamanya adalah kenangan terindah. Dia seorang yang sangat pandai kawal perasaan ibu yang sakit nak meneran. Ingat lagi gayanya, membesarkan matanya sambil memandang tepat ke arah saya. Azlin, teran, buka bibir, tekan gigi. Besarkan mata macam mata saya… hahaha lebih kuranglah ayat dia tu. Bagus cara macam tu sebab sebagai pesakit kita rasa ada hembusan semangat dan terus bertenaga untuk teran sebab Dr Intan pun teran sekali” – Puan Azlin
Ini adalah sedutan daripada sebuah log terperinci pengalaman bersalin di Hospital Columbia Asia Seremban pada tahun 2013.
Ia dicatatkan oleh seorang ibu dan blogger, Puan Azlin.
Klik sini untuk membaca sepenuhnya.

Pengalaman Bersalin di Hospital Columbia Asia Seremban, Negeri Sembilan, 2012
“Alhamdulillah, hasil kerja keras aku google pasal Gynea perempuan islam, akhirnya aku jumpa juga review pasal Dr Intan di Columbia Asia Seremban. Lokasi terletak berhampiran dengan Tesco seremban 2. Aku belum pernah sampai sana lagi jadi tak boleh nak komen apa-apa. Insya’Allah 28hb ni aku dah buat appointment dengan dia. Jadi nanti aku share la kat sini apa-apa pasal Dr. Intan k…Lagipun Dr.Intan ni salah seorang dari Doktor panel dalam majalah Pa&Ma. Dan kebanyakkan komen pasal Dr.Intan ni semuanya ok. Maknanye belum lagi jumpa komen yang tak ok.” – Puan Ena
Puan Ena Mokhtar juga ada mencatatkan pengalamannya bersalin di Hospital Columbia Asia Seremban. Menariknya, beliau juga ada membuat perbandingan beberapa hospital lagi dan menyatakan sebab beliau memilih hospital ini dalam entri ini.
Dalam entri berikutnya, beliau juga menceritakan bagaimana beliau melalui detik mendebarkan semasa melahirkan anak kesayangannya. Ini pautan ke entri tersebut:
http://enamokhtar.blogspot.my/2012/12/check-up-30weeks-di-columbia-seremban.html

Bagaimana dengan anda?
Pernah bersalin di Hospital Columbia Asia Seremban? Jika pernah, kongsikan pengalaman bersalin anda di ruangan komen di bawah. Bukannya apa, sedikit sebanyak dapat memberikan sedikit maklumat, panduan dan manfaat untuk bakal ibu yang lain!


Gara-gara Suami Mengamuk, Hospital Sultanah Bahiyah Tak Benarkan Lagi Isteri Bersalin Ditemani

Berita yang agak menyedihkan buat para isteri yang bercadang untuk bersalin di Hospital Sultanah Bahiyah (HSB) di Alor Setar Kedah, mulai 26 Ogos 2018, Jabatan Kesihatan Negeri (JKN) Kedah mengesahkan hospital ini tidak lagi membenarkan ibu bersalin ditemani oleh suami.
Suami Mengamuk Tumbuk Pintu Kerana Isteri Tak Dibenarkan Bersalin Secara Pembedahan
Tindakan ini dikuatkuasakan gara-gara kejadian di mana seorang suami berusia 23 tahun mengamuk hingga menumbuk dan merosakkan pintu bilik bersalin serta tidak mengendahkan arahan untuk menunggu di luar wad bersalin. Pada 25 Ogos, lelaki tersebut bertindak sedemikian apabila permohonan untuk isterinya bersalin secara pembedahan tidak diluluskan oleh pihak hospital.

Wanita berusia 24 tahun itu datang ke HSB pada jam 8.27 malam Jumaat lalu, sebelum berlaku kekecohan di wad membabitkan suaminya pada jam 1.15 pagi, Sabtu lalu.

Prosedur Kebenaran Peneman Ibu Bersalin Disemak Semula
Pengarahnya, Datuk Dr Norhizan Ismail, pihak hospital membuat keputusan itu selepas mendapati ibu berkenaan tidak mempunyai indikasi untuk bersalin secara pembedahan.

“Susulan itu, HSB mengambil tindakan memberhentikan sementara kebenaran menemani isteri bersalin untuk menyemak semula prosedur kebenaran peneman kepada ibu bersalin supaya kejadian sebegini tidak berulang,” tambah beliau seperti yang dipetik menerusi Berita Harian.
Disebabkan kejadian ini, pihak hospital juga telah membuat laporan polis dan lelaki berkenaan akan dipanggil untuk berbincang bagi mengenalpasti masalah yang menyebabkan tindakan tersebut.
Difahamkan wanita itu selamat melahirkan bayi keduanya secara normal dan kedua-dua ibu dan bayi sudah dibenarkan pulang.

Orang Ramai Luah Rasa Tak Puas Hati
Notis mengenai larangan itu tular di laman sosial dan menimbulkan rasa tidak puas hati. Yalah, bagi yang bercadang bersalin di sana dalam masa terdekat ini tentu akan berasa sedih kerana mereka tidak dapat membawa peneman seperti yang telah dirancang.
“Sehubungan itu saya ingin menasihatkan ahli keluarga kepada pesakit yang mendapatkan rawatan di fasiliti kesihatan sama ada di hospital atau klinik supaya mengawal diri bagi mengelakkan perkara yang tidak diingini berulang.
“Kerjasama serta bantuan semua pihak adalah perlu bagi pihak kami untuk memberikan perkhidmatan yang terbaik buat semua pesakit,” akhiri beliau dalam sebuah kenyataan media.
Diharapkan kejadian ini menjadi pengajaran agar kita sentiasa bertenang, bersabar dan mengikut prosedur walaupun bertentangan dengan apa yang kita harapkan. Tentunya pakar-pakar di sana lebih tahu apa yang terbaik bagi keselamatan dan kesihatan kita. Jangan kerana terlalu ikutkan perasaan, orang lain pun terpaksa menanggung akibatnya.

*Sumber: Berita Harian


Bersalin Di Jepun, Wanita Ini Kongsi Gambar Makanan Hospital Yang Bertaraf Hotel, Sedapnya!

Bagi sesiapa yang mempunyai pengalaman berada di hospital, mesti salah satu perkara yang paling tidak digemari adalah makanan hospital kan? Mana tidaknya, makanan yang disediakan mungkin tidak kena dengan selera ramai orang kerana kurang dari segi rasa. Berbeza pula dengan pengalaman wanita ini dimana beliau melahirkan anak di salah sebuah hospital di Jepun dan turut berkongsi gambar menu makanan untuk pesakit di hospital. Namun, perkongsian gambarnya bukan yang biasa-biasa kerana makanan hospital di Jepun kelihatan seperti makanan di restoran mewah!

Hal ini kerana, masyarakat Jepun memang sangat cerewet dengan susun atur makanan dan pihak hospital juga tidak ketinggalan untuk berbuat demikian. Selepas perkara ini menjadi ‘viral’, makin ramailah yang nak pilih untuk bersalin di hospital dekat Jepun pula. Kalau untuk orang Malaysia, jauh tu nak travel ke Jepun!
1. Omuraisu, Macaroni Salad, Chicken Soup, Squid Rings, Fruit, Green Tea
www.boredpanda.com

2. Mushroom Pasta, Potato Salad, Broccoli And Bacon Salad, Chicken Soup, Fruit, Bread, Green Tea
www.boredpanda.com

3. Chicken Fingers With Shredded Cabbage Salad, Bitter Melon Stir Fry, Agedashi Tofu, Carrot Salad, Rice, Miso Soup
www.boredpanda.com
4. Salmon, Tofu, Spinach Salad, Natto, Miso Soup, Rice, Milk
www.boredpanda.com
5. Fried Fish With Tartar Sauce, Braised Mountain Potatoes, Hijiki Salad, Spinach And Carrot Stir Fry, Rice, Green Tea
www.boredpanda.com
6. Camembert And Raisins, Roast Beef, Mashed Potatoes, Kabocha, Lotus Root With Gravy, Corn Soup, Rice, Salad, Tiramisu, Fruit, Orange Juice, Green Tea
www.boredpanda.com
7. Cod, Shredded Cabbage Salad, Pasta Salad, Sweet Potato And Peas, Rice, Green Tea
www.boredpanda.com
8. Salmon With Mushroom Sauce, Soba Noodles, Rice, Eggplant And Beef, Broccoli, Hijiki Salad
www.boredpanda.com
9. Mackerel, Konbu Salad, Natto, Spinach Salad, Miso Soup, Rice, Milk, Green Tea
www.boredpanda.com
10. Braised Vegetables, Niku Jaga (Meat And Potatoes), Cucumber And Baby Corn Salad, Rice, Miso Soup, Green Tea
www.boredpanda.com
*Wah! Nampak menyelerakan betul macam makanan yang ada hotel dan restoran kan? Mana nak cari hospital macam ni dekat sini?
Sumber: Boredpanda


“Kisah Aku Jadi Bidan Terjun Isteri Bersalin Di Rumah..”

Perasaan gementar, cemas, panik dan takut dirasai seorang suami, Shahril Nizam Mohd Sabrie apabila suami ini kongsi kisah ketika jadi bidan terjun bagi membantu isterinya, Siti Mariani Mior Hasan melahirkan cahaya mata ketiga mereka. Ia selepas isterinya, Siti Mariani, 37, tidak sempat dibawa ke hospital kerana terlebih dulu melahirkan anak atau bersalin di rumah mereka dekat Presint 9,Putrajaya semalam.
Kegusaran Shahril Nizam, 41, itu hilang selepas bayinya yang belum diberi nama selamat dilahirkan pada 3.35 petang.

Baca juga: Boleh Buat Appointment JPN Daftar Kelahiran Kalau Due Date Dah Kurang 2 Bulan
KISAH AKU JADI BIDAN TERJUN ISTERI BERSALIN DI RUMAH

Alhamdulillah hari ni 30 Ogos 2021 jam 3.35 ptg lahir seorang lagi baby boy seberat 3.4kg, EDD sepatutnya esok 31 Ogos 2021 maybe baby nak sambut Hari Merdeka esok nak tengok jet pejuang dan sebagainya. Kebetulan arini [email protected] so memang xde kemana la memandangkan wifey Siti Mariani Mior Hasan dah sarat so stanby je la kat rumah lepas setel check up pagi tadi.

Tenghari takde buat apa terlelap la sekejap sementara tunggu customer nak datang COD phone yang aku jual. Pukul 2 lebih macam tu wife dah kejut cakap suruh siap nak pergi hospital sebab dah start rasa sakit sangat maybe dah nak deliver la memandangkan memang due date esok. Tengah siap-siap lepas solat kebetulan pulak customer sampai xpe la cakap setel sekejap la kat bawah blok je pun.
Elok setel COD terus naik nak ambil barag memang nak terus ke hospital la, sampai depan pintu rumah anak-anak dah bgtau mommy nangis dah sakit sangat nak jalan pun tak boleh kot ye la aku bukan tau sakit orang nak bersalin ni macam mana. Nak tak nak cuba la jugak tenangkan dia dulu harap boleh jalan turun la sebab dah stanby kereta kat lobi nak terus gerak ke hospital.
Memang dah tak boleh tahan sakit sangat nak dukung aku pun tak berani pasal tengah sarat ni so decide call ambulan je la. Call 999 diorang sambung ke hospital bagi semua detail operator bagitau ambulan lambt sikit tapi paham la kot sebab sekarang musim pandemik ni. Aku memang ada la jugak marah sikit-sikit sebab lambat sangat dah wife pun dah rasa tak boleh tahan sakit, operator cuma bgtau suruh baring tenangkan dulu depan ruang tamu tu je la baringnya sebab memang dah stanby nak keluar pun masa tu sambil tu dia suruh kangkangkan macam biasa la, tau la sikit kot sebab experience temankan wife bersalin budak 2 ketoi tu sebelum ni. Masa ni dah start berdarah dan meleleh air sikit.
TAK PERCAYA SAMBUT KELAHIRAN TANPA DOKTOR DAN NURSE

Tak lama lepas tu memang wife dah tak tahan sangat aku jerit balik la kat operator tu suruh ambulan cepat sikit dalam hati memang fikir dah nak bersalin la, mujur la lepas bagi detail tadi operator bgtau jangan letak talian dulu incase apa-apa dia cuba guide. Atas lantai tu sekadar lapik dengan tuala je la tiba-tiba tengok macam kepala baby nak terkeluar sebab wife memang dah start meneran masa tu memang aku jerit la lagi kat operator tu tapi dia tenang bagi arahan suruh tunggu sampai la kepala dh terkeluar aku tnya balik tak tau nak buat apa ikutkan nak tarik sebab fikir takut baby lemas tak bunyi langsung. Dah lama sikit teran sekali lagi alhamdulillah Allah SWT permudahkan terus keluar habis, mujur la baby keluar slow-slow sempat la aku sambut terus cuba bukak sikit mulut baby terus baby nangis. Masa ni memang rasa nk nangis rasa macam tak percaya aku sendiri yang sambut kelahiran baby ke-3 ni tanpa doc & nurse cuma mengharapkan bantuan dan tunjuk ajar daripada operator kat talian.
Sumber gambar: SAYS
Dah selesai baby dah keluar habis dia guide suruh balut dulu baby mujur la baby keluar bersih je takde darah sangat pada anggota badan tengok jantina boy lagi, sekadar balut dengan tuala je so takde la kena cuci sangat body baby. Lepas tu operator cuma suruh cari tali untuk tandakan pada tali pusat baby sementara tunggu ambulan sampai sebab uri pun belum keluar masa tu. Tak lama lepas tu baru dengar bunyi ambulan, diorg naik atas terus aku serahkan urusan seterusnya pada nurse untuk potong tali pusat baby dan tunggu uri keluar. Dah setel diorg terus bawak mommy dengan baby naik ambulan pergi hospital untuk pemantauan, menurut wife nurse bgtau kena tinggal hospital dulu sebab kelahiran kat rumah takut ada jangkitan kuman. Moga takde apa-apa la hendaknya.
Tu je la mampu aku ceritakan sikit pengalaman jadi bidan wife sendiri, pada kawan-kawan yang bertnya mohon maaf tak sempat nak reply 1-1. Dah tengah malam budak-budak dah tidur baru ada mood mengarang walaupun kelaut..Alhamdulillah semuanya boy 3 org, harap diorg je la mampu jaga mommy & baba dah tua nti.
Sumber : Shahril Nizam